
Георги Стефанов – „Теория на международните отношения”, „Външна политика. Дипломация”, „Теория на международната сигурност”
6. ТЕОРЕТИЧНИ ПОДХОДИ КЪМ МЕЖДУНАРОДНИТЕ ОТНОШЕНИЯ. ОБЩА ХАРАКТЕРИСТИКА НА ОСНОВНИТЕ НАПРАВЛЕНИЯ И ШКОЛИ
Обща характеристика на основните школи в науката за МО.
Първата класификация е според хронологичния критерии, според това кога възниква всяка от школите. Това става в рамките на 20 век. От началото на 20 век нататък може да се говори за по-сериозно развитие на науката за МО. В рамките на 20 век можем да разграничим времево 3 основни школи:

1. идеализъм – известна е под още наименования – морализъм, утопизъм, легализъм, нормативизъм.  Обикновено всички подобни понятия и варианти се обединяват в прогресивни теории. 

2. политически реализъм – известен е с това, че спада към т.нар. консервативни теории. 

3. бихейвиоризъм – събирателно понятие за т.нар. „социална научна теория”.
Идеализмът се появява като школа в ТМО в началото на 20-те-30-те години на 20 век. Това е е времето между двете Световни войни. 

Политическият реализъм се появява в края на 30-те години. 40-те години се утвържадава. Тази школа доминира по времето на цялата Втора световна война. Политическият реализъм доста дълго време доминира в теорията. Политическият реализъм успява да измести идеализма и го измества като школа и като разбиране за МО.
Бихейвиоризмът се появява и е най-силен в края на 50-те – началото на 60-те години на 20 век. Особеното при него е, че той не измества предходната школа. 

Когато изследват МО идеалистите си служат с категориите на правото, морала, философията и историята. Така че идеализмът като школа се характеризира с това, че изучава МО като си служи с морално-етични категории и с правно-философски категории. Идеалистите не отричат, че в МО е възможно да съществуват конфликти, но особеното при тях е, че смятат, че международните конфликти са по-скоро изключение на МО. За тях конфликтът е временно изкривяване на естествената хармония на интереси. Идеалистите смятат, че водещото, ръководното начало не трябва да са интересите на отделните участници в МО, а етиката и моралът в МО. 

Политическите реалисти са много по-груби. Основоположник на политическия реализъм е американският учен от немски произход Ханс Моргентау. Политическият реализъм възниква и се утвърждава най-напред в САЩ. За политическите реалисти е характерно, че те за да обяснят МО и това, което се случва в тях, тръгват от една много песимистична нагласа за човешката природа – те смятат, че конфликтът и съперничеството са естествено присъщи на самите хора. Политическите реалисти смятат, че водещата ценност в МО е силата. Това е основната категория, с която си служат политическите реалисти. Политическите реалисти смятат, че конфликтът като явление е естествено състояние в МО. Те смятат, че международните конфликти могат са се решават основно чрез сила, чрез война. Те обрисуват международната политика като силова политика. Те въвеждат това понятие и основно боравят с него. За политическите реалисти субектите на МО трябва да съградят международната политика като съобразят другите с каква сила разполагат. За политическите реалисти в международната политика не може да се говори за прогрес. Това е така, защото те боравят с презумпцията, че международната политика и МО са това, което те определят като международна анархия на суверенни държави. За политическите реалисти основни ценности са: националната сигурност, оцеляването на държавата, балансът на силите. Балансът на силите е основна категория за тях. Политическите реалисти смятат, че в международната политика, международни задължения, в моралния смисъл на думата, не може да има, защото участниците в МО са независими, суверенни държави. За политическите реалисти онсновният участник в МО е държавата, националната държава. 
Бихейвиоризмът е третата школа от първата класификация, като бихейвиоризмът е израз на т.нар. модерно, модернистично течение. Бихейвиористите са модернистите в ТМО. Бихейвиористите се опитват да изучават МО като правят опити да класифицират явленията, да ги измерват, в смисъл, опитват се да ги измерват като търсят някакви закономерности в развитието на МО, които дори да изразят с формула. Бихейвиористите се опитват да обяснят МО като формулират общи закони, като се опитват да изведат някакви закономерности и за целта се опитват да прилагат закони от други науки, служат си с похвати на други науки и се опитват да ги прилагат към МО. 
Въз основа на тези 3 школи в ТМО се говори за т.нар. големи дебати между школите. 2 са тези големи дебата:

1. между 1-вата и 2-рата – тук втората школа успява да надделее в дебата и да измести първата

2. между 2-рата и 3-тата – тук бихейвиоризмът не успява да измести реализма, а съществува паралелно с него.

Според друг възглед дебатът в рамките на 20 век е един и този голям дебат е между традиционалистите (обединяват реалисти и идеалисти) и модернистите (бихейвиористите).
Втората класификация на ТМО е според 5-те основни ценности за участниците в МО. Тези 5 основни ценности са: сигурност, свобода, международен ред, справедливост и благополучие на участниците в МО. Въз основа на тези 5 ценности идва втората класификация на ТМО. Говори се за 4 основни школи в ТМО. Тези школи са:
1. Политически реализъм

2. Либерализъм

3. Теории на (за) международната общност

4. Политическа икономия

Политическият реализъм си служи с ключови категории като: сила, конфликт, война. Въз основа на тези ключови думи политическите реалисти дават следното определение за МО: за тях МО са свят или система, в която въоръжени държави си съперничат в преследване и защита на националните си интереси и периодично стигат до конфликт и война. 

Либерализмът си служи с ключови категории като сътрудничество, мир, развитие. Либералистите описват МО така: МО са система, в която държавите си сътрудничат с цел поддържане на международния мир и с оглед преследване на собственото развитие. 

Теориите за международната общност си служат с категории като: споделени интреси, правила, институции. Те описват МО като система, в която държавите имат общ интерес от това да се поддържа международният ред и международната справедливост, като за целта, държавите се подчиняват доброволно на общи за тях правила и си служат с международни институции. 

Политическата икономия си служи с ключови думи като: богатство, бедност, равенство, неравенство. Характерното за представители на политическата икономия е, че те разглеждат МО като система, която има преди всичко социални и икономически характеристики, а не военни и политически. Те разглеждат системата на МО като система, в която има равенство или неравенство между участниците, общото за всички тях е, че те се стремят към собственото си благополучие. 
8. ЛИБЕРАЛИЗЪМ
Либералистите си градят разбиранията за МО от това, че са оптимистично настроени км човешката същност. Според либералистите, ако хората използват разума си, няма как да не стигнат до сътрудничество помежду си, защото либералистите смятат, че сътрудничеството между тях ще е от взаимна изгода. За либералистите основният участник в МО не е държавата, а индивидът и всякакви общности от индивиди. Либералистите търсят и работят, изследват ролята в МО на другите участници извън държавите. Те ги считат за субект на МО. Либералистите не отричат конфликта, но те считат, че не конфликтът, а сътрудничеството между участниците е водещото и трябва да бъде доминиращият фактор. Либерализмът като школа в ТМО се подразделя на 4 течения:
1. социологичен либерализъм

2. взаимно зависим либерализъм

3. републикански либерализъм

4. институционален либерализъм

Социологичният либерализъм – За него ключовото понятие са т. нар. транснационални връзки. Представителите на социологичния либерализъм изучават транснационалните неправителствени връзки между различни общества. Транснационални връзки са отношенията между хора, индивиди или между групи от хора и организации, които принадлежат към различни държави. Това са неправителствени връзки. Като водеща фигура в изучаването на тези транснационални връзки и отношения се откроява Карл Дойч. Социологическите либералисти считат, че отношенията между отделните хора са много по-податливи на сътрудничество. Много по-лесно може да се установи сътрудничество между такива групи, отколкото между правителства на държави. Зависимостта, която извеждат тези либералисти е, че колкото повече на брой са транснационалните мрежи в света, колкото по-развити транснационални отношения има в света, толкова по МО са по-сигурни. Карл Дойч смята, че големият брой транснационални връзки и мрежи може да доведе до състояние на интеграция между участниците. 
Джон Бъртън е създателят на „модела на паяжината”. 

Взаимно зависим либерализъм – самото наименование поставя акцент върху взаимната зависимост на държавите. Тези либералисти акцентират върху явлението. Според представителите на този либерализъм взаимозависимостта на държавите нараства с модернизация, което прави военната сила все по-малко полезно средство. Според тези либералисти с оглед на взаимозависимостта държавите се интересуват все повече за собственото си благополучие. Представителите на този либерализъм извеждат следната зависимост : в международната икономика нараства специализацията на труда. Колкото е по-висока специализацията на труда, колкото е по-висока степента на модернизация, толкова повече държавите зависят една от друга и толкова по-малко са конфликтите между тях. Според представителите на този либерализъм конфликтите или войните не могат да изчезнат напълно от МО, но тези представители смятат, че конфликтите и войните ще са в по-малко развитите държави. Доминиращият фактор за производството е земята. Поради тази причина, че доминиращият фактор за производство става земята, а не организацията, ,според тези либералисти, по-слаборазвитите държави, спорейки за земя предизвикват конфликт помежду си.
Републиканският либерализъм е направление, което обяснява случващото се в международното отношение по следния начин: демокрациите не воюват помежду си. Водещото в това направление е демокрацията, и то либералната демокрация. Представителите на тази школа смятат, че либералните демокрации са по-мирни, избягват конфликтите и спазват закона в много по-голяма степен, отколкото другите политически системи. Това поднаправление разглежда нещата така: либералните демокрации не воюват помежду си. Това, че не воюват помежду си, се дължи на 3 причини: 

1. Тези държави имат обща култура за мирно решаване на спорове. Всяка една от тях за себе си е възприела тази концепция. 

2. Тези либерални демокрации много често имат сходно наследство – културно, религиозно, историческо и поради тази причина се ръководят от общоморални правила.

3. Тези държави са установили много дълбоки, много сериозни отношения на икономическо сътрудничество помежду си. 

Институционалният либерализъм – при него акцентът е върху ролята на международните институции и ролята им върху развитието на МО. Институционалните либералисти се занимават не просто със сътрудничеството между държавите. Те изучават организираното сътрудничество между държавите. Именно то е намерило израз в международните институции. Те разбират 2 неща под международни институции:

1. Под международна институция, те разбират международна организация.
2. Второто разбиране за международна институция е международният режим, т.нар. режими. Под международен режим се разбират всички правила, които регулират действията на държавите в конкретна сфера.

Двете разбирания за международна институция вървят заедно, което означава, че на съответните правила съответства съответната организация.

Ролята на международните институции се обяснява по следния начин: международните институции помагат на държавите да разрешават проблеми и конфликти помежду си и въобще да не стигат до тях, като се опитват да повишат доверието сред държавите, да ги стимулират те да си сътрудничат. Опитват се да накарат държавите да приемат дадената сфера, общите правила на тази международна институция, за да не стигат до конфликти помежду си. След което международните институции преценяват сътрудничеството между държавите и степента на институционализация между тях, като си служат с методите на бихейвиоризма.

Международните институции определят степента на институционализация на държавите. Те определят тази степен, като измерват 2 неща:

1. обхвата на сътрудничеството на държавите

2. дълбочината

Дълбочината се мери чрез това до колко самите международни институции могат да налагат правила в отношенията между държавите, доколко те могат да променят тези правила и то да го правят самостоятелно. 

Международните институции мерят, определят степента на сътрудничество и институционализация. Международните институции отговарят на въпроса дали са допринесли реално за това сътрудничество. 
9.ПОЛИТИЧЕСКА ИКОНОМИЯ
Представителите на политическата икономия изследват взаимодействието между политика и икономика или те изследват взаимодействието между държавите и пазарите и вече изследвайки това взаимодейстивие те вадят изводите как се отразява това взаимодействие върху международните отношенията. В рамките на политическата икономия има 3 поднаправления: 

1. меркантилизъм

2. икономически либерализъм

3. марксизъм

Меркантилизмът – за меркантилистите икономиката е подчинена на политиката. Те не отричат необходимостта една държава да се развива икономически, но те разглеждат икономическото развитие на държавите в контекста на цялостното развитие на държавите. За меркантилистите националните интереси на държавата трябва да доминират.  Меркантилистите изповядват възгледа, че богатството и силата на една държава не трябва да са съперничещи си цели, но според тях, ако възникне конфликт между икономическите интереси на една държава и интересите на сигурността й, предимство трябва да имат интересите на сигурността. 

Икономическите либералисти приемат, че  пазарната икономика е автономна сфера в развитието на всяко едно общество и на всяка една държава. Според тях тази сфера трябва да функционира по свой собствен закон. Според тях икономика и политика трябва да съществуват, но не трябва едното да се подчинява на другото. Според представителите на това поднаправление именно икономиката е тази сфера, в която не само държави, но и отделните хора най-бързо, най-лесно, най-безболезнено могат да стигнат до сътрудничество – напр. ЕС. 

Представителите на марксизма се характеризират с това, че имат много особени възгледи за развитието на обществата в държавите и ги пренасят в международните отношения. Идеите им за развитието на обществата се свързват с концепциите за неравенството, за социалните класи, за експлоатацията. Според представителите на тази школа икономиката се свързва с възможност за експлоатация и неравенство между социалните класи в една държава. Те определят социалните класи като буржоазия и пролетариат. Според тях в едно общество този, който доминира икономически, той ще доминира и политически.Тезата им е,че има неравенство между държавите и, че едни държави се опитват да доминират над други държави. 
10. ТЕОРИИТЕ ЗА МЕЖДУНАРОДНАТА ОБЩНОСТ

Като концепция, като доктрина, международната общност е някъде като разбирания между реализма и либерализма. Като теория борави с 2 основни понятия:

1. система от държави

2. общност от държави

Общността от държави е надграждане на системите.

Система от държави имаме, когато имаме най-малко 2 държави. Тези държави поддържат помежду си отношения и достатъчно контакти, така че да могат да следят взаимно за поведението си, така че когато формулира всяка от държавите своята външна политика, тя да държи сметка за поведението на другите. Идеята на системата е, че поведението на другите държави е елемент в преценката на собствената външна политика. Това става възможно благодарение на контактите от тази система.

Общността от държави е нещо по-висше от системата. В смисъл, че при общността същите тези държави, които са в система, за да изградят общност помежду си, възприемат общи правила. Имат общ елемент със системите – правилата, на които се подчиняват държавите. 

За теорията на международната общност ключова категория и ценност е опазването на международния ред, като представителите на тези теории считат, че в МО отговорност, в политическия смисъл, за поддържането на този международен ред и справедливост носят най-силните държави в МО. Представителите на това течение разграничават в МО 3 вида отговорност:
1. национална

2. международна

3. хуманитарна

Това са 3 основни постулата, от които се ръководят общо всички теории за международната общност:

1. Според тези теоретици МО са клон на човешките отношения. В основата на които човешки отношения стоят няколко основни ценности. Тези ценности са:

- справедливостта

- реда в отношенията между хората

- независимостта на всеки човек

- личната сигурност на всеки човек

2. Представителите на това течение са склонни и практикуват и това да тълкуват мислите и десйствията на хората, които имат отношение към практикуването на международната политика. Представителите на тази школа отделят и много сериозно внимание на държавниците и ролята на държавниците за провеждането на международната политика.

3. Представителите на това направление също приемат международните отношения като анархия, само че анархия разбирана в добрия смисъл на думата. Разбират я като едно взаимодействие на независими участници, които обаче се подчиняват на общи международни правила. Разбират я като правило за независимост, равнопоставеност, но в същото време тази независимост търпи граници. Това са международните правила, които държавите са се съгласили доброволно да спазват. 

11. ОСНОВНИ ЕТАПИ В РАЗВИТИЕТО НА СИСТЕМАТА НА МЕЖДУНАРОДНИТЕ ОТНОШЕНИЯ

Системата на МО се свързва с възникването и развитието на националната модерна държава. Началото на системата на МО се отнася към времето, когато възникват националните суверенни държави. Това става в средата на 16 век. От този момент нататък можем да говорим за етапи в развитието на системата на МО. Развитието на дипломацията е много съществен момент в развитието на системата на МО. 
16 век е времето на испанското превъзходство в МО. Преди 20 век системата на МО все още не е станала глобална. 16 век в развитието на системата на МО се характеризира с 2 оси на противоречия. Едната ос на противоречие е на континента, където съперничеството е на Испания с Франция. Втората ос на противоречие е за морско господство. Там Испания си съперничи с Великобритания.
17 век е времето, когато друг участник има водещата роля в системата на МО. Това е Франция. Отново има оси на противоречие. Тези оси на противоречие са за влияние на континента и за морско господство. Нидерландия и Великобритания са основните съперници. 17 век е важен и с още нещо – един френски държавник формулира, обосновава теоретично една концепция, от която се ръководят държавите и която става основополагаща. Това е концепцията „raison d’etat”. Това е теоретична концепция, която е обоснована от кардинал Ришельо и зад нея стои правото, смисъла на съществуване на държавата. Като теоретична концепция тя се свързва със съществуването на националната държава, с правото на националната държава да преследва националните си интереси и с върховенството на тези национални интереси, оттук и правото й да защитава тези национални интереси с всички средства. За времето, когато е лансирана, тази концепция изразява един много модерен подход към развитието на МО.

18 век е век, в който не може да се каже, че една държава господства в МО. 18 век се характеризира с една ос на противоречие – между Франция и Англия. 
18 век е времето, когато Великобритания ще обоснове една друга концепция за развитието на МО. Тази концепция е известна като „баланс на силата”. „Баланс на силата” е една концепция, зад която стои Великобритания, която ще прилага европейската демокрация следващите 200 години. При „баланс на силата” няколко са теоретичните характеристики. За да има баланс на силата като система, трябва в нея да има поне 5 участника: това са т.нар. Велики сили, като Велика сила е понятие, което навлиза в МО през 1815 г. за пръв път. Условно можем да разделим на 2 групи тези участници:
 1. Великобритания, Франция и Русия

 2. другите участници в системата са: Германия и Италия, които можем да отнесем към една втора група. 
6-тият участник в системата е: Австро-Унгария. 
Другата характеристика на системата баланс на силата е, че основният участник в системата са националните държави.  На този етап от развитието на МО роля на международни организации няма. 
Друга характеристика е, че всеки от участниците преследва една основна цел в МО – това е да гарантира в максимална степен сигурността си. Тази характеристика обуславя следващите 2, а именно:
Следващата характеристика е, че всеки от участниците в системата търси съюзници. 
            Следващата характеристика е известна в историята като „непредсказуемо движение в системата” – т.е. има много участници и всеки търси съюзници. В тази система все още има малка роля на международното право. Спазват се само някои определени норми на международното право – ненамеса във вътрешните работи на държавите, зачитане на суверенитета. В тази система имаме само един вид оръжие: това е важно, доколкото в следващите етапи в развитието на системата наличието на оръжие ще е решаващ факт. Тук имаме само конвенциално оръжие. Всичко което, не е ядрено, химическо и биологическо оръжие, е конвенционално. Вътрешен парадокс на системата – изразява се в следното: много, непрекъснато появяващи се коалиции, но те са нетрайни. В същото време самата система е много устойчива. 
19 век е времето, когато се появява още една концепция за това как трябва да се води вънщна политика. В основата на тази концепция е Германия , и по-конкретно Бисмарк. Той е този, който започва да прилага концепцията „real politik”. Тази концпция на Бисмарк е концепция за външна политика, която се опира на силата, която не се сдържа и не е склонна да се сдържа с оглед употребата на сила, хладнокръвна политика. При нея отново доминиращи са националните интереси.
20 век – в него имаме няколко етапа в развитието на системата на МО. 
1. 1-вият етап е до края на Първата световна война.

2. Периодът между двете Световни войни.
3. Самият период на Втората световна война. 

4. Целият период на Студената война – от края на ВСВ (1945) до началото на 90-те години.

5. След края на Студената война.
В рамките на 20 век трябва да се спрем на няколко важни неща: 
1.1-вото нещо е една нова концепция, лансирана от САЩ. Тази концепция обаче така и не успява да се наложи. Това е философията на Уилсънианството. Тогавашният американски президент се е казвал Уилдроу Уилсън  и оттам идва името на концепцията. Тази концепция е лансирана от САЩ след края на Първата световна война. Уилсънианството възниква като концепция въз основа на един конкретен документ. Това е документът, в който се посочват 14-те точки. Тези 14 точки на Уилсън са 14 принципа, които САЩ предлага да се спазват от държавите, когато сключват мирни договори. От тези 14 принципа се ръководят изобщо МО. Тези 14 точки можем да разграничим в 2 групи: 

- едната са съвсем конкретните начала, които САЩ предлагат с оглед край на самата война.
- по-важни са принципите, които засягат следвоенното устройство на света.
14-тата точка е предложението на САЩ да се създаде световна организация за опазването на мира и сигурността – това е бъдещото ОН.

Тезата за равнопоставеността на участниците в МО. Уилсънианството е един нов възглед, лансиран от САЩ за това как да се развиват МО и в основата му МО и тяхната система трябва да се развиват на основата на правото и на морала, а не на силата и националните интереси. В основата на Уилсънианството е ролята на международното право, на морала. Уилсънианството е една философия, която отрича и отхвърля дипломацията, защото балансът на силите, демокрацията, са довели до световна война. Уилънианството не успява да се наложи. 

20 век е особен и с още нещо – налагането на известната под името Версайска система. Така че Уилсънианството възниква като философия, но не се реализира на практика. На практика се реализира Версайската система. Под Версайска система се разбира съвкупността от мирни договори, които се сключват с победениет държави след ПСВ и МО на основата на заложеното в тези мирни договори. Версайската система има няколко характеристики:

1. Като географски обхват – тя е ограничена до мащабите на Европа.
2. Като характер е наказателна система.
3. В рамките на тази система МО се развиват с признака на победители и победени.

4. Така както тя е наказателна, така в същото време липсват средства – политически и правни, тя да бъде опазена. Основното средство, което е замислено за опазване на Версайската система е ОН. 

5. Това е система, която съществува кратко време. Формално се казва, че това е системата между двете Световни войни – налага се след края на Първата световна война до избухването на Втората. С голяма мъка просъществува до идването на Хитлер на власт.  

По времето на Студената война се налага един модел, един тип система на международните отошения, който се характеризира със следното:

1. Основната характеристика е, че имаме биполярна структурна конфигурация – означава, че системата по времето на Студената война се характеризира с 2 блока,или иначе казано - 2 центъра на силата в МО. 
2. Системата по времето на Студената война е глобална. Има 2 блока. Всеки един от двата блока са еднополюсни или монополярни. 
3. Строгостта на идеологиите – тази строгост на идеологиите предопределя следващата характеристика:
4. Продължителност на коалициите.
5. Строга диференциация на ролите в подсистемите. Това означава, че много ясно е откроена водещата държава в съответния блок и сателитите й. 

6. Неограничен характер на войните. Под това се разбират 2 неща:

· неограничен характер, защото по времето на Студената война има локални конфликти навсякъде по света. (Берлинските кризи, Корейската война, конфликтите във Виетнам, в Афганистан, Карибската криза).
· Неограничен характер на конфликтите от гледна точка на оръжието. Това дава следващата характеристика на Студената война

7. В тази система имаме всички видове оръжие, като акцентът е върху ядреното.
8. По времето на Студената война има една международна институция – това е ОН. Тя се опитва да играе ролята на посредник в системата на МО.

9. Надпреварата във въоръжаването – надпреварват се с ядрено оръжие.
10. Страхът от ядрена война.
12.СТУДЕНАТА ВОЙНА , РАЗГЛЕДАНА ОТ ВОЕННОСТРАТЕГИЧЕСКА ГЛЕДНА ТОЧКА

Времевите рамки на Студената война. Този въпрос няма еднозначен отговор, тъй като различните изследователи защитават различни тези за точното начало или край на Студената война. 
Според една от тезите за началото на Студената война, тя започва през1946-1947 г. Други считат, че тя започва през 1945 г., в момента в който приключва Втората световна война.

Студената война започва поради разпадането на Антихитлерската коалиция, противоречията между Съветския съюз, държавите от Западния блок и САЩ. 
Краят на Студената война можем да отнесем времево към края на 80-те – началото на 90-те години на 20 в. Краят на студената война се маркира от няколко събития. Тези събития показват, че периодът е приключил. Тези събития са падането на Берлинската стена, падането на комунистическите режими, разпадането на едната супер сила – СССР, обединението на Германия в единна държава. 

През 1991 г. Съветът на НАТО приема известната под името Лондонска декларация и в нея се показва, че НАТО като организация ще се трансформира, ще се адаптира към новите реалности на МО. Те са свързани с падането на Желязната завеса и края на Студената война. 

В литературата няма общоприета дефиниция за Студената война. Има няколко определения и те се въртят около следното – Студената война се определя като състояние на МО. Не е събитие, което е станало и приключило.Студената война е състояние на МО, като това състояние е състояние на конфронтация. Конфронтацията е между 2 различни обществено-политически и икономически системи. Имаме конфронтация между Източния и Западния блок, която конфронтация започва средата на 40-те , приключва в началото на 90-те и се характеризира с това, че конфронтацията е с различен интензитет. Има периоди, когато тя се изостря до краен предел. Има предел, когато е налице затопляне на отношенията между двата блока. Това се нарича „разведряване”.

Конфронтацията се изостря до краен предел при Карибската криза през 1962 г. 
Има надежди за разведряване, но те така и не се оправдават – 1954-1955 г. 
През 1953 г. Сталин казва, че няма човек – няма проблем. 
За истинско „разведряване”, което е продължило много дълго време можем да говорим от средата на 60-те години на 20 век до средата на 70-те. Има поредица от доказателства за това, че е налице разведряване. В политически план разведряването намира израз в сключването на поредица от политически договори (това става в началото на 70-те). Това става между държави от Източния блок и държава от Западния блок - ФРГ. Разведряването намира израз и в т.нар. Хелзински процес. Той е един общо-европейски форум, който се свиква началото на 70-те години под формата или наименованието СССЕ – Съвещание за сигурност и сътрудничество в Европа. Това съвещание се свиква в началото на 70-те години и това съвещание приключва през 1975 г. с подписването на един основополагащ документ – Хелзински акт. За пръв път изобщо в годините на Студената война държави от двата блока се събират да обсъждат отношенията помежду си и дори приемат документ – Хелзински акт. СССЕ не приключва тогава, то продължава да се развива нататък във времето като Хелзински процес. През 1994 г. СССЕ се трансформира в ОССЕ. 

   Във военностратегически план също има много доказателства за разведряване. Отново по това време – втората половина на 60-те години се подписват поредица от международни многостранни договори. 
Теоретичното обяснение за причините за началото и края на Студената война. 

Причините за началото на Студената война. В ТМО 3 причини се изтъкват за началото на Студената война:

1. Първата школа, която дава едно от обясненията защо започва Студената война са традиционалистите. Според тях вината за започването на Студената война е на СССР. Оттук причината за започването на Студената война е съветският експазионизъм, стремежът на СССР за влияние в международната политика, за разпростиране на комунизма.
2. Следващата школа е на ревизионистите. Те смятат, че вината за започването на Студената война я носят САЩ, в смисъл, че СССР след края на ВСВ е прекалено изтощен и представителите на ревизионизма считат, че след края на ВСВ външната политика на СССР е по-скоро сдържана и считат, че причината за започването на Студената война е американският експанзионизъм. Ревизионистите се делят на умерени и крайни. Умерените обясняват нещата с личностните промени в ръководството на американската външна политика. След като Рузвелт умира новият президент е много по-несклонен към сътрудничество и отстъпки. Крайните резивионисти обясняват началото на Студената война с характера на самата американска икономика и на американския капитализъм. Според тях Студената война започва, защото характерът на американската икономика е такъв, че тя изисква разпространение, хегемония.

3. Постревизионистите дават третото обяснение защо започва Студената война. Според тях никои не е виновен за Студената война, т.е. не може да се вмени вина нито на САЩ, нито на СССР. Според тях след края на ВСВ всяка една от двете държави преследва различни цели. Според тях САЩ след края на войната преследват политически, обществени цели. Според тях е било неизбежно да започне Студената война. 

Причините за края на СВ. Има един изследовател на МО – Джоузеф Найн. Той по-много добър начин групира причините за края на СВ. Той се занимава с кофликтология. Разделя причините за края на СВ на: 

· непосредствени

· междинни

· дълбоки

Според него непосредствената причина за края на СВ е идването на власт на Михаил Горбачов през 1983 г. и политиката, която той провежда. Във вътрешен план политиката е известна като „перестройка”. Целта на Горбачов е да реформира комунизма. Перестройката се свързва с по-голяма гласност, публичност. Във външнополитически план Горбачов провежда политика, свързана с по-малка експанзия навън на СССР. 
Междинните причини са 2: 
1. Едната междинна причина за края на Студената война е, че либералните идеи на Запада започват да навлизат на Изток. Това не може да се спре. 

2. Втората междинна причина е т.нар. имперско свръхразпростиране. То не е нововъдение на Джоузеф Найн. То е една концепция на Пол Кенеди и неговите разбирания за възхода и паденията. Джоузеф Найн взима тази концепция и я прилага към Студената война, за да обясни края на Студената война. Имперското свръхразпростиране се свързва с това, че империите имат определена продължителност на живот. Всяка империя има своя жизнен цикъл. Залязвайки, империите, които са се свръхразпростряли, се свиват обратно до своето етническо ядро. Класическата концепция за имперското свръхразпростиране казва, че империите се връщат до своето етническо ядро, в резултат на това, че те са победени. В случая със СССР няма такава загуба. Свиването на империята се дължи по-скоро на вътрешни центробежни сили и до невъзможност на СССР да поддържа сам себе си.
Дълбоките причини според Джоузеф Найн за края на Студената война са 2:

1. Комунизмът като идеология е загубил кредита си на доверие. Идеята е, че непосредствено след края на ВСВ комунизмът като идеология е много привлекателен и за обикновените хора.Те му вярват, защото свързват комунистическата идеология с антифашистката съпротива. Антифашистите са били хора с леви убеждения.

2. Втората дълбока причина е свързана с краха на Съветската икономика, защото икономиката на СССР е функционирала така, че всичко друго се е загърбвало в името на това да има пари за въоръжаване.Оттук краха на Съветската икономика неизбежно влече след себе си проблемите на държавите сателити. 

Изясняване на концепцията за взаимното сдържане: Взаимното сдържане се разбира и в политически, и във военно-стратегически план. 
В политически план се разбира като ограничаване, или всяка една от двете супер сили да ограничава разпространението на влиянието на другата в МО. Сдържането много практикуват САЩ. Те го наричат сдържане на комунизма – т.е. опит да се попречи на СССР да разпространява влиянието си по света. Взаимното сдържане се изразява в това да си отказват политически контакт двете супер-сили - напр. да се бойкотират международни форуми. Изразява се и в това да се оказва помощ на приятелски държави. 
Във военно-стратегически план взаимното сдържане се разбира като сплашване, като се надпреварват да се въоръжават, което означава, че колкото повече се въоръжават, толкова по-голяма е националната сила. Така всяка една от двете сили като трупа национална мощ плаши другия с това, че ако се стигне до конфликт ще употреби тази национална мощ.

Взаимното сдържане е известно в ТМО като „взаимно гарантирано унищожение”. Преди да навлязат тези понятия е бил използван друг термин, творение на Чърчил – „равновесие на ужаса”. Под това се разбира система за мир, която се постига, като взаимно двете сили се плашат с унищожение. 
САЩ са тези, които формулират и оповестяват гласно такива външно-политически доктрини. Те са тези, които форулират доктрините. Доктрините обикновено носят името на американския президент, който е към момента на власт. Те са официално гласно оповестени. Американският президент ги оповестява в послание до конгреса. 
Първата доктрина, която САЩ оповестяват - това е „доктрината Труман”. Това е първата американска политическа доктрина. Доктрината е оповестена непосредствено 2 години след края на ВСВ, като тази доктрина се приема в литературата като негласно обявяване на Студената война. С тази доктрина САЩ оповестяват, че ще оказват икономическа, но и военна помощ на 2 конкретни държави – това са Гърция и Турция. По това време в Гърция се води гражданска война. Има противопоставяне между правителството в изгнание и силите, които са с комунистически характер. Великобртания заявява, че повече не може да подкрепя Гърция. В Гърция се отваря един политически вакуум, който САЩ решават, че трябва да запълнят. Турция всъщност е в непосредствена близост до СССР. Поради тази причина тя се разглежда също като непосредствена заплаха от навлизане на съветско влияние. С „доктрината Труман” САЩ решават, че първите държави, които ще спират от навлизане на комунизма, са Гърция и Турция. „Доктрината Труман” е скъсване с „доктрината Мънроу". 

„Доктрината Мънроу” е доктрина на САЩ от 1823 г. И тази доктрина е най-просто казано доктрина и за външно-политически изолационизъм. „Доктрината Мънроу” предвижда, че САЩ няма да се намесват в европейските дела, но за сметка на това европейските сили не трябва да се намесват в делата на западното полукълбо. САЩ се придържат много строго към тази доктрина.След ПСВ се отдръпват и за втори път се намесват в делата, започнати от европейските сили по време на ВСВ. САЩ се отклоняват от тази доктрина 2 пъти. „Доктрината Труман” слага край на външно-политическия изолационизъм, защото с тази доктрина САЩ заявяват, че вече ще се намесват в делата не само на Европа, но и глобално. Във външно-политически план това е окончателно скъсване с изолационизма. Тази доктрина се оказва модел за действие за САЩ по-нататък. 
„Доктрината Айзенхауер” е оповестена през 1957 г. Тя е свързана със Суетската криза от предната година. Египет решава и национализира Суетския канал, в резултат на което Великобритания и Франция реагират с военна акция. Акцията приключва. В резултат на това САЩ вземат повод от тази криза да формулират „доктрината Айзенхауер”, като тезата им е, че в Близкия изток се е отворил политически вакуум. С „доктрината Айзенхауер” САЩ заявяват, че Близкия изток е сфера на жизнени американски интереси и че те ще оказват помощ на всяка държава в Близкия изток в усилията й за сдържане на комунизма. 
Следващата американска външно-политическа доктрина засяга Латинска Америка. Доктрината е „Джонсън”. С нея САЩ обосновават и оправдават нахлуването си в Доминиканската република и с тази доктрина САЩ дават да се разбере, че в западното полукълбо те няма да допуснат да се създаде още една политическа държава и с нея САЩ заявяват, че ще подкрепят всяка една държава, всяко едно правителство–режим в Латинска и Южна Америка, които защитават интереси, близки на американските. Под интереси, близки на американските се разбира сдържане на комунизма. Резултатът от тази доктрина е, че САЩ подкрепят понякога дори авторитарни режими. „Доктрината Джонсън” разкрива следното: ако окачествим разпространението на комунизма като една злина, а авторитарните режими като втора злина, САЩ смятат, че от двете злини по-малка е втората. С тази доктрина те понякога дори подкрепят недемократични режими, защото последните заявяват, че имат интереси, близки до американските.
Следващата външно-политическа доктрина е „доктрината Картър”. Оповестява се през 1980 г., което означава, че отново тази доктрина е формулирана и оповестена в резултат на едно конкретно събитие – нахлуването в Афганистан на Съветски войски през 1979 г. За да повдигнат малко своя външно-политически успех САЩ търсят начин отново да излязат напред на международната сцена. „Доктрината Картър” конкретизира „доктрината Айзенхауер”, тъй като „Айзенхауер” засяга Близкия изток, а „доктрината Картър” – Персийския залив. „Доктрината Картър” е още по-рязка, тъй като заявява, че всеки опит за намеса на чуждо влияние в Персийския залив, ще се възприема от САЩ  като директна заплаха за техните интереси там и затова САЩ ще бранят тези интереси с всички средства, включително и военни. 
„Доктрината Рейгън” се оповестява много скоро след „Картър”. „Доктрината Рейгън” е съвсем скоро след „Картър”. С тази доктрина се обосновава намесата на САЩ в редица държави, като напр. Африка и някои държави в Карибския басейн. С тази доктрина се заявява, че САЩ ще работи и за дестабилизация на държави, които са попаднали под Съветско влияние. С това САЩ си обосновават разни намеси, в т.ч. намеси в Либия, Никарагуа и т.н. Вторият елемент на „доктрината Рейгън” е за „междузвездните войни”. Идеята за „междузвездните войни” касае изграждане на щит в космоса за отбрана. 
СССР не е активен във формулирането и така и не формулира външно-политически доктрини, но в случая със СССР е формулирана доктрина въз основата на действия, на изказване на съветски държавници – това е „доктрината Брежнев”. Тази доктрина е била изразявана със съобщения по радиото, речи на държавни говорители. 
През 1968 г. в една реч пред посткомунистическа партия Брежнев изказва изрично формулирана реч. „Доктрината Брежнев” е известна още като „доктрината за ограничения суверенитет”, като тази доктрина предвижда защита, опазване на единството на комунистическия блок и на вътрешната дисциплина във вътрешния блок. Идеята на „доктрината Брежнев” е, че ако СССР счете, че някоя от държавите от комунистическия блок е в опасност от некомунистическо влияние, СССР възприема това като заплаха за едиството на Източния блок и на тази основа предприема действия, за да върне провинилия се в редиците на Източния блок. СССР е правил това доста преди 1968 г. „Доктрината Брежнев е доктрина”, която отдава предпочитания на идеологията пред норми на международното право, като териториална цялост, независимост, неприкосновеност на граници. 
13. ВОЕННО-СТРАТЕГИЧЕСКИ ОТНОШЕНИЯ ПО ВРЕМЕ НА СТУДЕНАТА ВОЙНА
Ядрено оръжие – дефиницията за него се съдържа в един договор от 1967 г. Това е договорът от Тлателолко. С този договор се установява безядрена зона в цяла Латинска Америка. Този договор съдържа легалната дефиниция на това какво е ядрено оръжие. Според договора под ядрено оръжие се разбира всяко устройство, което освобождава неконтролирана ядрена енергия, която може да се използва за военни цели. Доктрините са 3 и трите засягат употребата на ядрено оръжие.  В хронологично последователност доктрините са:

1. Доктрината за „атомната дипломация”.
2. Доктрината за т.нар. „масирано възмездие”.
3. Доктрината за „гъвкавото реагиране” 

„Атомната дипломация” във времето доминира от 1945 г. до началото на 50-те. За много кратък период от време е оперативна тази доктрина. От този момент нататък започва да се прилага тази доктрина на атомната дипломация. Тя се изразява в това, че САЩ имат монопол върху ядреното оръжие, в смисъл, че само те към момента притежават такова оръжие и вече са го използвали. Силата в политиката е на този, който притежава военната сила. Това означава САЩ и оттук дипломацията е атомна, защото САЩ си позволяват именно поради факта, че те притежават и използват този тип оръжие, да водят политика от позиция на силата. Това е времето на атомната дипломация, когато САЩ разгръщат т.нар. „ядрен чадър”. А под ядрен чадър се разбира, че САЩ поемат ангажимента да защитават други приятелски държави. Поемайки този ангажимент за защитата им тези държави попадат под техния защитен „ядрен чадър”. Много скоро се променя обстановката, защото СССР прави първия успешен опит с ядрено оръжие и вече става ясно, че СССР е успял да произведе такова оръжие. 

От началото на 50-те години има нова външно-политическа и военно-стратегическа обстановка, а тя е, че ядреният монопол на САЩ вече е прекратен. Новите обстоятелства са такива, че САЩ все още имат преимущество, както в количеството, така и в качеството. САЩ имат преимущество и във възможностите за базиране на това оръжие. Времето след атомната дипломация е времето, когато започва много сериозна надпревара във въоръжаването. Всичко това се отнася към втората военно-стратегическа доктрина.
„Масираното възмездие” е определено като специална американска военно-политическа доктрина през 1954 г. Тази доктрина продължава да се прилага да 1961 г. Масираното възмездие е оповестено в реч на американския държавен секретар. Под масирано въздействие се разбира пълна и неограничена употреба на ядрено оръжие. Идеята на САЩ е, че те все пак имат повече и по-добри възможности да оцелеят и да отговорят със възмездие. 
Именно по времето на „масираното възмездие” се лансират едни невероятни постановки за първия ядрен удар, за втория ядрен удар, за кой какъв е по характер и за т.нар. възмездни сили (сили на възмездния удар). Вторият удар се нарича възмезден. Първо, под възмезден удар се разбира способността удареният да оцелее след първият удар. Като второ се разбира и това да е запазил достатъчно оръжие, за да отвърне и трето, удареният да отвърне на първия удар с втория, като вторият удар се нарича възмезден, защото целта на втория удар е да нанесе т.нар. неприемливи щети. Първият удар се нарича контра-силов, а вторият удар е контра-ценностен. Първият удар е контра-силов, защото е насочен срещу силата на противника. Това означава, че държавата, която ще нанася първия удар ще се стреми да порази радари, ракетни установки.Вторият удар – при него няма смисъл втората държава да удря първата, при условие, че тя вече е употребила оръжията. При втория удар като обекти на удара се предвиждат гъсто населени райони, големи градове, промишлени центрове, инфраструктура. Взаимно гарантираното унищожение – приема се, че след втория удар крайният резултат е точно гарантираното унищожение. В годините на Студената война е било важно не само с колко оръжие разполага всяка една от двете сили, а е било важно дали тя разполага с достатъчно средства да пренася това оръжие и с достатъчни съоръжения да го използва. Под сили на възмездния удар са се разбирали радари, ракетни установки.
 Стратегическа триада – под това понятие се разбира:
1. трансконтинеталните ракети – това са ракетите с ядрени глави;
2. атомните подводници;
3. тежките бомбардировачи.
„Гъвкавото реагиране” се оповестява в момента, когато настъпва т.нар. военно-стратегически паритет. То се налага като доктрина, в момента, в който става ясно, че са се изравнили двете супер сили и в момента, в който става ясно, че реализира ли се на практика масираното възмездие никои няма да оцелее. В този момент се преосмислят и концептуално нещата и през 1961 г. се оповестява доктрината за гъвкавото реагиране. Тази доктрина е подготвена от американски специалист по сигурността, като тази доктрина засяга както ядреното оръжие, така и конвенционалното оръжие. Тя има отношение и към политическите аспекти на сигурността.  3 елемента на „гъвкавото реагиране”
· Доктрината за „гъвкавото реагиране” предвижда съразмерност при използването на оръжие. Съразмерност на вида използвано оръжие.Ако едната-супер сила нападне с оръжие, другата да отговори със същия вид оръжие. Същността на гъвкавото реагиране е в частта и за ядреното оръжие. Тази доктрина предвижда при един евентуален пряк въоръжен сблъсък между двете супер-сили ограничения в употребата на ядреното оръжие. Ограниченията са 2:
1. Първото е от гледна точка на географията. Ограниченията са свързани с това кои обекти могат да бъдат ударени и кои не. Изключват се големите градове, гъсто населените райони.

2. Второто ограничение, което предвижда „гъвкавото реагиране” е свързано с максимално допустимата мощност на ядреното оръжие. Приема се, че нито една от двете сили не трябва да използва по-мощно ядрено оръжие от двете бомби, пуснати в Япония.

· Третият елемент на „гъвкавото реагиране” – като доктрина то засяга това всяка една от двете супер-сили какви политически цели да преследва. Идеята е да се преследват оптимални цели, в смисъл на това да не се преследват цели, които едната супер-сила предварително знае, че другата не само няма да приеме, а ще реагира и по начин, който може да доведе до конфликт., т.е. да не се търси повод за пряк въоръжен сблъсък. 

Военно-стратегически паритет – като понятие може да се разглежда в тесен, и в широк смисъл. В тесен смисъл под това понятие се разбира приблизително равенство между САЩ и СССР в количеството притежавани оръжия. Под военно-стратегически паритет в широк смисъл се разбира приблизително равни възможности между двете държави да нанесат втори възмезден удар.
14. СИСТЕМАТА НА МЕЖДУНАРОДНИТЕ ОТНОШЕНИЯ СЛЕД КРАЯ НА СТУДЕНАТА ВОЙНА. ОСНОВНИ ПРОБЛЕМИ, ТЕНДЕНЦИИ И ВЪЗГЛЕДИ
Основните структурни промени в системата на МО и новите тенденции, които се появяват.

1. Най-голямата промяна е свързана със структурната конфигурация на системата – след края на Студената война структурната конфигурация се променя, защото отпада основната ос на противоречие и поради факта, че едната супер-сила вече я няма. Оттук нататък вече въпросът е каква е новата структурна конфигурация. В теорията има различни възгледи. Има възгледи, че системата е йерархична – напр. това за йерархичната система като модел е измислена от Моргън Каплър. Основна роля в МО играят САЩ. Те единствени имат средствата да водят глобална политика и да определят развитието на МО. Други възгледи са, че системата е универсална. Под „универсална” се разбира, че няма йерархия в системата , а идеята, че в тази система ръководната, водещата роля е на един универсално действащ участник в системата. 
2. Системата след края на Студената война е станала мултиполярна. Това означава, че в системата имаме повече от 2 центъра на силата. 
3. Друга характеристика на новата система на МО е, че отпада антагонистичната основна система. Идеята е, че отпада антагонистичната основа на системата и като основа на системата заляга взаимна зависимост на интересите. Идеята е, че тази нова основа на системата на МО ще доведе до проявлението на нова тенденция – тенденция към сътрудничество. 
Всички тези промени са до 2001 г. След 2001 г. има нова тенденция в развитието на МО – борба с международния тероризъм. 
4. Друга характеристика на новата система на МО е, че в новата система все по-
               осезаема роля започват да играят международните организации, и то        регионалните международни организации. Във военен план можем да говорим за роля на регионални организации като НАТО и ОС. Изключително засилване на инициативи като ЧИС, НАФТА, МЕРКУСУР, АСЕАН. 
5.          След края на Студената война изключително много се активизират двустранните отношения между държавите в системата. В новата система имаме свободно развитие на друстранни отношения между всички участници и активизирането им.  
Възгледите на едни от най-изявените изследователи на международните отношения (Хенри Кисинджър, Самюъл Хънтингтън и Майк Ленърд) за новото развитие на системата на МО. 

Хенри Кисинджър е умерен в своите възгледи, като в своите изследвания на МО той се занимава преди всичко с ролята на САЩ и според него във външната си политика САЩ след края на Студената война се ръководят от 2 взаимноизключващи се стремежа:
· Единият стремеж на американската външна политика е пак към изолационизъм, но в същото време Хенри Кисинджър смята, че така, както има индикации за изолационизъм в американската външна политика, така тя се характеризира с точно противоположния стремеж. Хенри Кисинджър смята, че такива 2 взаимноизключващи се тенденции са характерни не само за американската външна политика, а са характерни изобщо за развитието на новите международни отношения.

· Той смята, че имаме тенденция към глобализация, но в същото време той смята, че паралелно с глобализацията върви един процес на фрагментаризация.

Хенри Кисинджър е категоричен, че след края на Студената война системата е станала мултиполярна. Той смята, че новата система има 6 центъра на силата – това са САЩ, Русия, Китай, ЕС. Център на силата за него е ЕС, Европа като цяло, Япония и Индия. Възгледите на Хенри Кисинджър засягат и това кои ще са новите източници на напрежение и на конфликти в МО след края на Студената война. Хенри Кисинджър защитава възгледа, че 3 ще са източниците на нови проблеми и нови конфликти в МО.
1. Първият източник според него ще са „отломките” от разпадналите се империи и под тези разпаднали се измперии Кисинджър има предвид бивша Югославия и бившия СССР. 

2. Вторият източник на напрежение според Кисинджър ще са държави от континентален тип, които претендират да имат качеството на национални държави, но според Кисинджър не притежават класическата характеристика на националната държава – това са Китай и Индия. 

3. Третият източник на възможни конфликти според Кисинджър ще бъдат границите в Африка. Кисинджър обосновава този си възглед с обективните факти. В Африка 90 % от държавите са били някога колони на европейските сили. След като те стават независими държави границите им следват административните граници, които някога метрополите са очертали. 

Хенри Кисинджър е умерен в своите възгледи. Той защитава тезата за водещата роля на САЩ в системата на МО, но прави това много умерено.

Бжежински обосновава своята теза, че в новата система на МО има една-единствена глобална супер-сила. Това са САЩ. Той обосновава тезата като посочва 4 критерия на глобалната мощ и за да може една държава да стане супер сила, тя трябва да притежава тези 4 критерия:

1. икономическа мощ;
2. военна мощ;
3. технологичната мощ – това е водещата роля в сферата на високите технологии и иновациите + водещата мощ;
4. културно превъзходство – под това не разбира дълбочина на културата или продължителност на културата, а разбира 2 неща: масовост на културата и привлекателност на тази култура, особено за младите хора. 

Според Бжежински само САЩ покрива тези критерии. Според него ЕС не покрива военния критерии. 
Друго характерно за възгледите на Бжежински е едно нововъведение – Бжежински смята, че глобалната мощ на САЩ може да има една конкуренция. Единствената възможна конкуренция на САЩ е потенциала и силата на Евразията. За него вторият център на света може да бъде само Евразия. Бжежински смята, че най-добрият регион за Евразия е западната й периферия. За него западноевропейската периферия на Евразия са държави с общо историческо и културно наследство. Нарича ги „предмостие”. Според Бжежински в Евразия има един крайно нестабилен регион, който ще е именно източникът на конфликти на напрежение в нея. Регионът според Бжежински е това, което той нарича „Евразийските балкани”. Под „Евразийски балкани” Бжежински разбира територията на Евразия, която обхваща бившите Съвестски републики. Към Евразийските балкани той отнася и Афганистан и той ги нарича балкани, правейки аналогия с европейските балкани, с тази разлика, че според него тези балкани са още по етнически хетерогенни от европейските. Там ролята на религията и на исляма е много по-силна. Според Бжежински евразийските балкани са „близката чужбина на Русия”. Близка, защото това са бивши съветски републики, в същото време е чужбина, защото това са независими държави. Русия продължава да ги възприема по по-различен начин. Бжежински смята, че САЩ са твърде далече от Евразия, за да се намесват те там, но в същото време евразийските балкани, според него, имат съответните природни ресурси. САЩ са твърде силни, за да не се намесват там. 
Третият изследовател е Самюъл Хънтингтън. Той лансира тезата за сблъсъка на цивилизациите в средата на 90-те години и тя предизвиква истински фурор. Хънтингтън вкарва в теория обективните дадености. Неговата основна теза е, че след края на Студената война сблъсъците, конфликтите между субектите на МО не са нито на политическо, нито на икономическо, нито на идеологическо, а само на цивилизационно ниво. Под това той разбира конфликти между представители на различни цивилизации. Тези конфликти ще са на тази основа, като неговата теза е, че тези конфликти са възможно най-жестоките, най-кървавите, най-трудните за разрешаване, защото тези конфликти засягат собствената идентичност. 
Хънтингтън говори за съществуването на няколко цивилизации. Двете най-стари цивилизации са китайската и хиндуиската. 
Китайската е наричана още конфуцианска. Когато говори за цивилизации, Хънтингтън посочва и държавата-ядро. Това е основният носител на съответната цивилизация. Към китайската цивилизация Хънтингтън отнася държави не само от китайската общност, но и Корея и Виетнам. 
Хиндуиската цивилизация се нарича още индийска, индска или индуиска, но в теорията е възприето хиндуиска. Тя е древна, колкото и китайската. Държавата-ядро тук е Индия. 
Хънтингтън откроява като отделна цивилизация японската. 
Според Хънтингтън друга цивилизация, чието съществуване е безспорно, е западната. Тя се оформя като такава през 7-8 век, като под западна цивилизация той разбира Западна Европа, САЩ и Латинска Америка.Може да се отнесе и Австралия. 
Той откроява източно-православна цивилизация, като според него държавата-ядро тук е Русия. Хънтингтън смята, че трябва да се открои ролята на Русия и значението на културно-историческото наследство.
 Той говори за ислямска цивилизация, като специално за нея той откроява водещата роля на религията. Ислямската цивилизация според него няма държава-ядро. Няколко държави претендират да са държава-ядро, но тя е била твърде светска за останалите. Иран също претендира да е държава-ядро. Ислямската цивилизация се оформя 7 век, като в нейните рамки има подцивилизации, като арабска, тюркска, персийска. В географски аспект ислямската цивилизация обхваща Северна Африка. 
Той откроява още 2 цивилизации. Една от тях е африканската, но той смята, че тя тепърва ще се оформи и развива. Под африканска цивилизация разбира Африка на юг от Сахара. Тук вече тази цивилизация е особена с религиозните си виждания. 

Хънтингтън е склонен като отделна цивилизация да разглежда латиноамериканската. Латиноамериканските държави са инкорпорирали в своята култура местното наследство. 
Хънтингтън смята, че вероятните конфликти са между представители на различни цивилизации. Тези конфликти се разрешават бързо, защото хората имат една и съща идентичност, докато според него конфликтите ще са между представители на различни цивилизации. 
Според него двете цивилизации с потенциал за най-много конфликти са: западната и ислямската. Той обосновава това с факта, че религиите на двете цивилизации си приличат много, което предопределя конфликта. Според него и двете религии в основата си са монотеистични. И двете религии са с претенции да са универсални. Оттук идва сблъсъкът. 
Ключово понятие за тезата на Хънтингтън е „линии на разлома”. Под това той разбира границите, местата, където има съприкосновение към различни цивилизации. 

Марк Ленърд е английски учен. Той лансира една теория за водещата роля в МО на ЕС. Трудът, в който лансира тази теза, се казва : „Защо Европа ще лансира 21 век?”. Той изгражда своята концепция за водещата роля на ЕС. Казва, че САЩ практикуват силата като спектакъл. ЕС според Марк Ленърд практикува силата като правен надзор. Според него САЩ си служат с метода на т.нар. „превантивна война”. ЕС, според Марк Ленърд, има т.нар. преобразуваща роля. Марк Ленърд сравнява ЕС с елитен клуб. Като всеки елитен клуб той си има правила. Самите държави, които искат да влязат в ЕС или да поддържат отношение с него, доброволно предприемат всички стъпки и мерки, за да извършат необходимите промени. Турция, още 60-те години на 20 век е подала молба за членство в ЕС. Тя е направила няколко конституционни промени, за да се приближи до нормите, които са необходими. 
Марк Ленърд казва, че реакцията на САЩ при неизпълнение не техните препоръки и прерогативи, е война, защото според него САЩ приемат всички други участници в МО като потенциални врагове, а ЕС приема всички останали като потенциални приятели. Ако участниците в ЕС не се съобразяват с нормите, мярката, която предприема ЕС, е да прекрати отношенията си с тях, а това е много страшно, защото отношенията с ЕС са икономически и носят икономически облаги. 
„Кръглият затвор със стъклените стени” – с това оприличава Марк Ленърд ЕС. ЕС действа на следният принцип: представяме си, че в центъра на този „затвор” е „надзирателят”, около него „затворниците” са в отделни помещения, като те са в кръг около „надзирателя”. Те са в отделни помещения, като всяко е със стъклени стени. Единствено стените на „надзирателя” са огледални – т.е. той може да вижда навън, но „затворниците” не могат да го виждат. Идеята е, че самият ЕС е този „надзирател”. Членовете на ЕС са „затворниците”. Самите „затворници” помежду си могат да се наблюдават, но не виждат „надзирателя”. Идеята е идеята за самоконтрол и за самодисциплина, тъй като затворниците въпреки че може да не ги гледат, имат чувството, че надзирателят ги гледа.
 Когато Марк Ленърд говори за водещата роля на ЕС в МО той говори за това не че ЕС ще се наложи като център на силата, а идеята му е, че европейският начин на водене на политика е този, който ще доминира. 
Марк Ленърд въвежда ново понятие  „ефекта на доминото”. Под това разбира следното: ЕС вече може да служи като един пример за успешно сътрудничество до степен на интеграция. „Ефектът на доминото” се изразява в следното: другите държави по света, виждайки, че ЕС е един работещ механизъм, ще се опитват да създават сходни на ЕС структури и в това се изразява ефектът на доминото.  
20. ПОНЯТИЕ ЗА ДИПЛОМАЦИЯ И ДИПЛОМАТИЧЕСКО ОБЩУВАНЕ

Под дипломация като вид дейност се разбира:

1. Дипломацията представлява правомерно осъществяване на държавна функция с цел представителство на дадената държава в чужбина в МО и защита на интересите й.

2. Дипломацията представлява официална дейност,  извършвана от държавни глави, правителства и специално упълномощени за целта лица, за защита в чужбина, както на правата и интересите на съответнана държава, така и за защита на правата на нейните физически и юридически лица в чужбина. 

Множество са определенията за дипломация. Бихме могли да ги обобщим, като посочим елементите, които присъстват във всички тези дефиниции. 

· Дипломацията при всички случаи е дейност, която се осъществява единствено и само във външните отношения на държавите. 

· Основното средство, с което си служи дипломацията, са преговорите.

· От своя страна дипломацията е основното средство на външната политика на всяка държава. Преговорите са нейното основно средство, тя пък е основното мирно средство, свързано с неупотреба на сила.

· Дипломацията се осъществява от специално упълномощени за целта лица и може да се осъществява и от лица, които не са специално упълномощени точно за това, но те изпълняват тази дейност ex oficio. 

Формите на дипломацията: Формите на дипломацията са институти по вътрешното или по международно публично право, които задават рамките, в които се осъществява дипломацията. Формите на дипломацията са организационните рамки, в които се осъществява дейността й. Това са случаите, в които дипломацията намира израз съответно в тези институти. Формите на дипломацията са няколко. 
· Една от формите на дипломацията са всички двустранни и многостранни срещи, които се осъществяват между представителите на няколко държави. 
· Друга форма на дипломацията е сключването на международни договори. Международните договори са съществена, основна форма на дипломацията, те са резултат от проведени дипломатически преговори. 
· Друга форма на дипломацията са дипломатическите представи. 
· Следващата форма на дипломацията е представителството на държавите пред международните организации и дейността й пред международните организации. 
· Следваща форма на дипломацията е дипломатическата преписка. 

Въпросът за дипломатическите представителства. Дипломатическите представителства по класификацията на държавни органи за външни отношения спадат към групата на задграничните държавни органи за външни отношения, а пък в рамките на задграничните органи спадат към подгрупата на постоянните. Задграничните органи се делят на: постоянни и временни. Постоянните включват освен дипломатическите представителства и постоянните консулски представителства. Консулите не са дипломати. Най-често една държава има дипломатическо представителство в друга държава. Дипломатическите представителства се делят на два основни вида: посолства и легации. Начело на посолството стои посланик, начело може да стои и пълномощен министър. Начело на легациите стоят управляващ легация. 

Виенската конвенция за дипломатическите отношения от 1961 г. – това е най-важният източник на дипломатическото право. Всичко що е свързано с тази материя, се урежда с тази конвенция. Тази конвенция не прави разлика във функциите и статута на двата вида представителство. 
Дипломатическите представителства са подчинени на няколко правопорядъка. 

· на националната правна система;
· на правото на държавата, на чиято територия се намират. Тя се нарича приемаща държава. Тук основното задължение на представителствата е да спазват правната система на приемащата държава, да се въздържат от вмешателство в дейността й.;
· на международното публично право.

Функциите на дипломатическите представителства са ясно и изчерпателно уредени във Виенската конвенция. Няколко са:

· всяко дипломатическо представителство изпълнява преговорни функции, особено шефът на мисията има много сериозни правомощия, тъй като може без специални пълномощия да участва в организирането на преговори. 

· защитна функция – изразява се в това, че представителствата трябва да защитават правата и интересите както на приемащата държава, така и на нейните физически и юридически лица.

· информационна функция – под нея се разбира и това дипломатическите представителства да събират информация за приемащата страна със всички позволени средства и да я изпращат на тяхната собствена.
· приятелска функция

Дипломатическите класове са установени още през 19 век с Виенския протокол за единните дипломатически класове. Впоследствие Виенската конвенция закрепва тези класове. Дипломатическите класове са следните:

1. Класът на посланиците и на нунциите. Нунциите са представители на Ватикана. Тези лица се акредитират към държавния глава на приемащата държава.  

2. Класът на пълномощните министри. Те също се акредитират към държавния глава.

3. Класът на управляващите легации. Управляващите легации се акредитират към външния министър на приемащата държава и са по-нисък клас. 

Временно управляващ легация – това е лицето, което замества управляващия легация, като временно управляващите легация имат същия дипломатически клас и привилегии, както и дипломатите. За разлика от т.нар. charge d’affaires, това е лице от административния персонал на мисията. Тези лица временно поемат текущите тежести на мисията, заместват, но през този период те нямат дипломатически ранг. 

Дипломатическите класове се установяват по силата на международното право. Те служат, за да се различава старшинството между представителите на различни държави. 

Дипломатическите рангове се установяват по вътрешното право на държавите, не по международното. Дипломатическите рангове служат, за да се направи разграничение между дипломатите на една и съща държава. Ранговете служат, за да разграничат един път служителите на външно министерство от тези, които отиват на мандат зад граница и служат, за да се определи старшинството между дипломатите на една и съща държава навън. Дипломатическите рангове можем да обобщим по следния начин: дипломатическите рангове са в низходящ ред. Най-високо е посланикът. След него е пълномощен министър. След него е съветник. След това – първи секретар, втори секретар, трети секретар и културен аташе. Аташето не е дипломатически ранг, в смисъл, че последният ранг е на аташето. Аташето е длъжност, която се заема. 
Дипломатическо представителство и мисия е едно и също.
Една мисия има 3 категории персонал:

1. дипломатическият персонал – той включва всички лица с дипломатически ранг. Лицата, които принадлежат към дипломатическия персонал имат пълния кръг от привилегии и имунитети;
2. административно-техническия – нямат дипломатически ранг. Това са секретари, шифровчици, куриери и т.н. Административно-техническияj персонал се ползва с по-ограничен обем привилегии и имунитети от дипломатите.;
3. обслужващ – чистачи, домакини, шофьори. Нямат дипломатически ранг. Имат най-малко привилегии и имунитети. Предоставят им се привилегии колкото да си изпълняват служебните задължения. Възможно е някои от лицата от обслужващия персонал да са местни. 
Посланикът + 3-те категории персонал дават съдържанието на понятието „сътрудници на представителството”. 

Друго ключово понятие е „дипломатически статус”. Това е съвкупността от всички права, но и задължения, а също така и от привилегии и имунитети на дипломатите. Дипломатическият статус дава правното им положение.
Дипломатически корпус – разбира се в тесен и широк смисъл. В тесен смисъл дипломатическият корпус, това са всички ръководители на дипломатически представителства в една приемаща държава. Под дипломатически корпус в широк смисъл се разбира ръководителите на дипломатическите представителства, членовете на техните семейства, лицата от дипломатическия персонал и техните семейства, т.е. дипломатически корпус в широк смисъл – това са всички чужди дипломати + техните семейства. Дипломатическият корпус не е организация на дипломатите със структура и със старшинство в него. Начело на дипломатическия корпус стои т.нар. доайен, като доайенът на дипломатическия корпус е лицето от най-висок клас. Доайен става този, който е връчил пръв акредитивните писма. Това не е фигура с властнически, контролни правомощия. Доайенът се определя с организационна цел. Обикновено това е този, който поддържа контактите между чуждите дипломати в една държава.
Дипломат – това лице, което вече осъществява дипломатическа дейност в чужбина. В момента, в който го акредитират и изпратят на мисия в чужбина, отива да изпълнява мисията и можем да го окачествим като дипломат. 
Може да има само едно дипломатическо представителство във всяка държава. То обикновено е в столицата. Консулствата може да са няколко.

Привилегиите – под привилегия се разбира допълнително право, което се предоставя на чуждите представители. Привилегии имат не само членовете на дипломатическия персонал, но и на административно-техническия и обслужващия.

Под имунитет се разбира изземване на възможностите на приемащата държава за принудително въздействие върху чуждите представители на нейна територия. Напр. привилегии и имунитети имат както лицата, чуждите представители на една държава в друга, така и  дипломатически помещения. 

В никакъв случаи не може да се влезе в сградата на едно дипломатически представителство, ако няма изрично съгласие и позволение на чуждия посланик. 
Имунитетът на дипломатите – от наказателна отговорност. Дипломатите са с пълен имунитет. Не могат да бъдат арестувани и подвеждани под отговорност. 

Формите на дипломатическо общуване – 3:

- устната форма – под устна форма на дипломатическо общуване се разбират вербалните контакти, както официални и формални събития, така и неформални срещи между дипломати. Това са вербалните контакти, вербалното общуване между лицата с дипломатически ранг.

- писмената форма – тя се приема за основната и има най-голямо значение като форма на дипломатическо общуване, защото е в писмен вид. Може да служи като доказателствено средство и да бъде обект на последващ анализ. 

- мълчаливо общуване – не става въпрос нито за вербални контакти, нито за писмени документи, а се разбират дипломатическите знаци и жестове. 
Дипломатическите знаци и жестове се делят на 2 големи групи:

1. формални – т.нар. дипломатически протокол – правилата на дипломатическия протокол дават формалните знаци и жестове. Под дипломатически протокол се разбират всички мълчаливи, негласни, неписани правила, които държавите са възприели в общуването помежду си и които правила самите държави считат за задължителни. Дипломатическият знак се изразява в отклоняване от тези правила на протокола. Правилата в рамките на дипломатическия протокол са няколко категории: 
- правилата на международната вежливост;

- правила за отношенията в дипломатическия корпус;

- правила за титлите и обръщенията;

- правила за ордените и отличията;

- правила за приемите; 
- правилата на дипломатическия церемониал – под това се разбира строго определеният обществен ред, по който се провеждат определени събития.

2. неформални - неформален знак и жест е всяко действие, което се прави в повече или пък всяко бездействие. 

21. ДИПЛОМАТИЧЕСКА ПРЕПИСКА

Под дипломатическа преписка се разбира съвкупността от всички видове официални документи, които се разменят между официални представители на различните държави и се разменят с цел да се осъществят дипломатическите отношения между държавите. 
Източници на дипломатическа преписка могат да бъдат лицата, които могат да са източник на такава преписка. Съответните документи могат да се изготвят от отделни министерства, но тук става въпрос за тези документи, които имат отношение към външната политика на съответната държава. Посланиците, ръководителите на дипломатическите представителства и отделните дипломати също могат да бъдат източници. 
Дипломатическата преписка се използва, за да могат държавите да изразяват своите позиции. Тя служи също така една държава да отправя запитване към друга. Дипломатическата преписка служи и за да се предоставя информация за дадени проблеми на международната политика, за отправяне на предложения към други държави, за преговори, за консултации, за сключване на споразумения. В рамките на дипломатическата преписка влизат следните документи:

· дипломатическите ноти 

· меморандумите

· паметната записка

· декларациите

· обръщенията

Декларациите по принцип са безадресни. Много често НС освен съответни закони приема и декларации, обръщения. Декларациите на нашето НС са по външнополитически проблеми и проблеми на МО. Служат просто за информация на останалите участници в МО. 

Обръщенията не са безадресни. Много често държавните глави на държавите правят обръщения до други такива. Напр. дори една поздравителна телеграма за РД на един държавник е обръщение.

Нота – предложение на една държава спрямо друга държава за двустранна среща. Това предложение ще бъде оформено в дипломатическа нота. Изпраща се от Външното министерство на една държава до посолствата на другите държави в същата държава. Възможно е дипломатически ноти да си обменят и чуждите дипломатически представителства.Когато се получи нотата, посолството я предава нататък. 
Има различни класификации на нотите. 
Според адресантите нотите се делят на 2 вида: индивидуални и колективни. При индивидуалната една държава адресира нота до друга държава. При колективната нота имаме няколко държави, които формулират и изготвят една и съща нота и я връчват на друга държава. Документът е един, само че той е изготвен от няколко държави, подпечатан от представителите на всички държави и се връчва от името на всички тези държави. Колективната нота се връчва в присъствието на дипломатите на всички държави, които се включват в нотата. Колективните ноти се възприемат като много авторитетна форма на протест. 
 Втората класификация е според адресатите. Тук нотите са 2 основни вида: паралелни и циркулярни. Паралелната нота прилича на колективната по това, че пак няколко държави изготвят ноти. Разликата е, че всяка от държавите си изготвя собствена нота. Приликата е, че тези ноти са със сходно съдържание. Циркулярната нота е нота с едно и също съдържание в няколко копия. Идеята на циркулярната нота е едновременно да бъдат уведомени повече чужди представителства. 
Последната класификация на нотите е според формата им. Това е основната класификация, която се прави на дипломатическите ноти. Според формата си те се делят на лични и вербални. Разликата между тях е единствено и само във формата, не и в значението. Разликата е в това как се оформят, как се пишат, какви са им реквизитите.Личните ноти имат формата на лично писмо, т.е. те започват като писмо с обръщение, пишат се в 1-во лице, ед.ч. и накрая обикновено се подписват. Вербалните ноти изглеждат по съвсем друг начин. По формата си много повече наподобяват формални документи. Вербалните ноти нямат обръщения. Пишат се в 3-то лице, ед.ч. (Напр. МВР на Република България уведомява посолството на Франция, че …………..). Те не се подписват, а се подпечатват с печата на министерството и на дипломатическата мисия. Въпрос на практиката е до коя нота ще се прибегне. В настоящето се използват все повече вербалните ноти, в миналото – личните. 
Чрез размяна на ноти може да се сключи международно споразумение. Това означава, че преговори могат да се водят и по този начин – чрез обмен на писмени документи. Държавите си обменят ноти по съответния въпрос, по който се договаря и договарят споразумението. Споразумението се счита за сключено от момента, в който се получи втората нота или ако е многостранно в момента, в който бъде получена последната нота. Международните споразумения, сключени по този начин, имат същата сила както споразуменията, сключени по обичайна процедура. Включват се споразумения, засягащи най-често технически и оперативни въпроси, свързани с прилагането и изпълнението на други международни договори. 
Меморандумът представлява изложението на една държава по даден проблем на външната политика и МО, т.е. меморандумът е един по-обемен документ, тъй като държавите използват документите за да изложат своите виждания по даден проблем и да ги изложат по обективен начин. Меморандумът, за разлика от дипломатическите ноти, не съдържа искания, протести. Той е просто цялостно, подробно, обективно излагане на факт на обективната ситуация по даден проблем. Меморандумът може да засяга всяка една страна на проблема – политическата, правната. Меморандумите могат да се връчват по 2 начина:

· самостоятелно;
· може да се връчва и като съпровождащ нота с цел да поясни съдържащото се в тази нота.
Паметните записки преди са били наричани мемоари. Днес се наричат само паметни записки. Паметната записка е вид дипломатически документ, който се свързва винаги с протичането на дипломатически разговори или преговори. Връчват се по време на протичащи дипломатически разговори или преговори докато разговорите, преговорите текат. Тогава паметната записка се използва да се закрепи устно зявление, направено по време на тези разговори, преговори.Вторият случай, когато се връчват паметни записки, са случаите, когато преговорите или разговорите вече са приключили. В този случаи е възможно всяка от държавите да покаже как е изтълкувала преговорите, какъв според нея е крайният резултат от тези преговори, какъв смисъл е вложила в тези преговори. Паметните записки са важен документ, в смисъл, че паметните записки служат на държавите помежду си да не изпадат в заблуждения.
Non-paper – това не е част от дипломатическата преписка. Non-paper-ът е материал, който се оформя в писмен вид, текст върху един бял лист, без заглавие, обръщение, подпис, дата. Отгоре пише само “non-paper” и следва текст. Non-paper-ът се прави в случаите, когато има някакъв проблем във външната политика и МО, който проблем предизвиква интерес и загриженост за другите участници. Въпросът е дотолкова деликатен, че държавите предпочитат да се обърнат към другата държава с „non paper”, тъй като този документ не ги обвързва. С него се иска информация, изясняват се някои въпроси. 
22. ДИПЛОМАТИЧЕСКИ ПРЕГОВОРИ

Дипломатическите разговори представляват обмяна на информация. Провеждат се с цел страните да обменят информация помежду си. 
Разговори от преговори се различават според това коя е крайната цел. Преговорите преследват тази основна цел, а именно разрешаване на дадения проблем, намиране на решение на проблема, стигане до компромис. Дипломатическите преговори изискват много по-грижлива подготовка. 

В най-общ смисъл под дипломатическите преговори се разбира основният и най-важен способ на дипломацията и процес, който протича между две или повече участници в международните отношения с цел постигане на компромис между тях , който компромис се счита за най-доброто решение на въпроса или поне за най-ефективното. В тесен смисъл на думата дипломатическите преговори са контакти между лица с дипломатически пълномощия за постигане на конкретен резултат. Резултатът може да е от всякакво естество – политически, икономически, културен.
Видовете дипломатически преговори. Има различни класификации. 

Според броя на участниците:

· двустранни;
· многостранни

Според целта, която се преследва с преговорите:

· преговори за нормализиране и подобряване на отношенията;
· преговори за сигурност;
· преговори за уреждане на положението на нови субекти на международното право;
· преговори за промяна на статуквото и за преразпределение. Тези преговори се водят след края на война.
Според характера на самите субекти (според това кой точно води преговорите):

· преговори между делегации – обичаен случай;
· преговори между външни министри или други отделни министри;
· преговори между отделни дипломати;
· преговори между държавни глави или ръководители на правителство.
Освен за видове преговори, можем да говорим също така за форма на дипломатическите преговори и за класификации на формите.

Според техническите средства, с които се водят преговорите имаме 2 форми:

· устни преговори;
· преговори в писмена форма.
Според степента на публичност преговорите могат да бъдат:

· открити (явни);
· закрити (тайни).
Откритите преговори са израз на т.нар. явна дипломация. Това е обичайният, правомерният случай. При тях, когато приключат преговорите се оповестяват както резултатите от преговорите, така и позициите по време на преговорите, кога и къде, защо се провеждат.

Закритите преговори са израз на тайната дипломация и те се провеждат, когато международната обстановка е напрегната. Тайни преговори се водят и когато страните, които преговарят смятат, че трети страни ще попречат на тези преговори или са враждебно настроени към тях. При тайните преговори се пази в тайна мястото на провеждане, а когато приключат се оповестява само резултатът от тях. 

Фазите на преговорния процес. 2 предварителни фази. Това са:
- сондаж (инициатива за преговори) – едната страна се обръща с предложение към другата да се преговаря по даден проблем. Получава се така, че ако отношенията между двете страни са изострени до такава степен, че те са прекъснали дори дипломатическите отношения помежду си, двете страни не могат да направят пряко сондажа за преговорите и тогава инициативата се прави от трета страна, като третата страна прибягва до института на добрите услуги или института на посредничеството. При добрите услуги имаме една трета страна, която предлага да помогне на другите да започнат преговори, като помощта, която третата страна предлага е техническа преди всичко – напр. да им осигури място, където да се проведат преговори, да им помогне за превода и др. Идеята е третата страна е да постави преговарящите в пряк контакт. При института на посредничеството третата страна в ролята си на посредник не просто помага на страните да преговарят, а им предлага възможен вариант на решение на проблема. 
- подготовката на един дипломатически преговор. Тази фаза е задължителна. Без нея преговори не могат да започнат. В рамките на тази фаза се определят мястото; времето на преговорите; предметът, за който ще се преговаря; рамките, в които ще се преговаря; участниците. При тази предварителна фаза се изготвя проектът за дневен ред на преговорите. 
Третата фаза е същинската фаза на преговорите. В рамките на тази същинска фаза на преговорите имаме следните подфази:

1. Всяка от преговарящите страни трябва да се запознае с позицията на другата или другите преговарящи страни. 

2. Всеки преговарящ сам за себе си избира принципната преговорна стратегия, която ще прилага и от която ще се ръководи по време на преговорите. Има 3 възможни преговорни стратегии: две крайни и една оптимална. Едната крайност на поведение на преговорна стратегия е да сме съгласни на всичко. Другата крайна стратегия е т.нар. позиционно преговаряне. Позиционното преговаряне означава да имаме позиция и да не отстъпваме от нея. Позиционното преговаряне обикновено се определя като игра с нулев резултат. Това означава „+” за едната страна и „–„ за другата. Страните се придържат към оптималната стратегия. Тя се нарича „дипломатически пазарлък”. Под това се разбира преговорна стратегия, при която едната преговаряща страна казва, че ще отстъпи по даден въпрос, ако другата й отстъпи за нещо друго, т.е. взаимни компромиси.

3. Преговорите по същество (на маса) - при тях всяка от страните си излага собствената позиция на глас и се опитва да убеди другите страни в достойнствата на тази позиция. Убеждават се останалите, че това е най-доброто решение. След като всеки каже и аргументира позицията си всяка от страните коментира позицията на другите. Оттук нататък преговорният процес може да се развие по 2 начина. Единият начин е да не се постигне компромис. Другият вариант е в резултат на тези преговори да се премине към следващата подфаза:
4. Съвсем грубо да се очертаят основните параметри на компромиса, споразумението между страните в най-общи линии да се оформи и очертае

5. Формулиране на самото споразумение, уточняване на детайлите по компромиса, който са постигнали и закрепването му в текстов документ.

Видовете документи, които могат в писмен вид да закрепят протичането и резултата от едни дипломатически преговори. Един от тези документи е дипломатическата нота. Друг документ е паметната записка. Друг документ – протоколът от протичането на преговорите. След края на преговорите документът, който се изготвя, много често е комюнике. То съдържа резултатите от преговорите и позициите на страните. 
23.ТЕОРЕТИЧНИ ВЪПРОСИ НА СИГУРНОСТТА. НАЦИОНАЛНА МЕЖДУНАРОДНА СИГУРНОСТ

Концепцията за национална сигурност – Първото определение за национална сигурност е дадено от един изследовател на МО – това е Уолкър. Според това определение сигурността е състояние, в което може да се намира всяка една държава, когато на тази държава не й се налага да жертва своите законни интереси, за да избегне войната и също така националната сигурност е състояние, в което държавата може да защити при необходимост своите интереси, включително и чрез война. Проблемът на тази дефиниция е, че в нея се набляга на употребата на силата и по-конкретно на въоръжения аспект на силата. Това е дефиниция на националната сигурност, тъй като в нея се посочва като субект на сигурността само държавата.

По-късно на ниво международна общност са преодолени недостатъците на тази дефиниция и в средата на 80-те години на 20 в. в рамките на ОН е дадена нова, по-съвършена дефиниция на сигурността, която е по-съвършена. Тази дефиниция е, че сигурността отново се определя като състояние, само че сигурността е състояние, в което държавите считат, че за тях няма опасност от въоръжено нападение, политически натиск или икономическа принуда. Това определение е несъмнено по-добро и защото то почита и другите възможности и други възможни заплахи за сигурността освен въоръжената сила. Включва се и възможността за политически и икономически натиск.Тази дефиниция е станала възможна поради факта, че около 10-ина години по-рано е дадено определение за това що е агресия. Това е станало през 1973 г. До голяма степен проблемът да се даде дефиниция за сигурността се е свързвал с проблема да се даде дефиниция за агресия. 

Агресията се определя като извършване на въоръжено нападение, с което се нарушава териториалната цялост и суверенитетът на дадена държава. 

Понастоящем също са правени опити да се определи какво е сигурност, но вече да се определи какво се разбира под „международна сигурност”. В ТМО повечето изследователи се придържат към следното работно определение на международната сигурност: тя се разбира като състояние на МО на отделните участници в системата, но и на цялата система на МО, при което състояние няма опасности и заплахи за техните интереси, а ако пък възникнат такива опасности или заплахи за интересите са налице достатъчно надеждни средства, за да бъдат преодоляни.

В теорията на сигурността и на МО се говори за 4 подхода към сигурността, 4 доктрини в сферата на сигурността. Това са:

1. Пацифизъм

2. Милитаризъм

3. Изолационизъм

4. Интервенциолизъм

Под „пацифизъм” се разбира абсолютизиране на мира за сметка на войната, като при пацифизма, когато се прави преценка за сигурността, субектите на МО се интересуват и за тях критерии не е военната сила на другите субекти, а критерий за тях е целите, принципите, от които се ръководят другите субекти в МО или поне заявяват.
При милитаризма е точно обратното. Войната се абсолютизира за сметка на мира и участниците в системата на МО не се интересуват и не отчитат какви принципи, ценности, цели са декларирали другите участници в МО. Те се интересуват и се ръководят само от военната сила на другите.

„Изолационизмът” – при него съответният участник в МО се пази от системата, изолира се от нея, с идеята да не си внася несигурност отвън, тъй като смята, че системата извън него е източник на несигурност, на заплахи за собствената му сигурност и за да не си привнася несигурност, се изолира. При изолационизма това, че доктрината е изолационистична, не означава, че този участник не общува с другите участници в МО, но в общуването си той посочва на другите участници в системата, но не им налага начините, принципите, средствата, с които могат да си послужат те, за да си увеличат и те собствената сигурност.
При интервенциолизма даденият субект на МО възприема следният подход: не като се изолира от останалите, а като се опитва да направи системата извън него по-сигурна и за да я направи такава, той й изнася, трансплантира й сигурност. При интервенциолизма даденият участник в МО, някоя държава се опитва да им налага собствените си принципи и разбирания за гарантиране на сигурността.

Различните държави възприемат една или друга от тези доктрини, но възприемането на една доктрина не е константно във времето. Възможно е една държава в отношенията си с друга държава да практикува една концепция, а в отношенията си с друга държава – друга концепция – напр. САЩ.

В теорията на сигурността се говори за различни видове сигурност. Едни от най-разпространените класификации са следните:

Едната класификация е според източника или посоката, от която идват заплахите на сигурността – дали тези заплахи понякога могат да произтичат от вътрешно-политически събития, могат да произтичат и от развитие на международната обстановка. Според този критерии сигурността е:

- вътрешна

- външна

Втората класификация е според естеството на въздействие на сигурността – дали това въздействие е от материален или от нематериален характер. В този случай говорим за:

· твърда сигурност – при тях има опит за влияние върху едни субекти от други чрез въоръжена сила

· мека сигурност – при нея се правят опити за нематериално въздействие чрез информация, пропаганда, насърчаване.

Тази класификация се свързва с концепцията за „тоягата и моркова”. Тоягата е твърдата сигурност, а морковът е меката сигурност. 
Обектите и субектите на сигурността.
Обект на сигурността е всичко онова, което външната политика на една държава се опитва да го съхрани, да го промени или ако го няма, да го придобие. Под всичко това се разбира някаква ценност за външната политика на държавите. 

За да се превърне съответната ценност в обект на сигурност съответната държава трябва да има средствата и възможностите тази ценност да я брани.

Обектът на сигурността – тази ценност – може да бъде както от материален, така и от нематериален характер. Материални ценности може да бъде териториалната цялост на държавата, опазване, разширяване на границите й. Ценности от нематериален характер са напр. опазването на юридическата независимост на държавата, защита на суверенитета й, опазването на единството на нацията. 

Когато теорията на сигурността направи връзка с теорията на външната политика се стига до заключението: обект на сигурността са националните интереси на всяка една държава, тъй като те винаги са абсолютна ценност за съответната държава. Подреждат се приоритетни скали на всяка една държава. 

Във връзка с националния интерес, трябва да се уточни, че той трябва да отговаря на някои условия, за да бъде обект на сигурност. Тези условия са:

· националният интерес да е осъзнат. Неосъзнатият интерес не е ценност, не е обект на сигурност. При него в теорията се приема, че съответната държава обективно има потребност, необходимост от нещо, но към дадения момент не го съзнава, не го формулира и не го превръща в приоритет на външната си политика.

· националният интерес да е реален. Може да има и „лъжлив интерес”. При него дадена държава може да пропагандира, че за нея национален приоритет е ............, но обективно това не е истина. Понятията „национален интерес” и „държавен интерес” не винаги съвпадат, тъй като е възможно да има многонационална държава като политическа единица, но в рамките на тази държава да има различни етноси, които да имат различни интереси, включително и от тези на държавата.
Субект на сигурността. Всички субекти на МО са субекти и на сигурността. Субектите на сигурността са:

· субекти на международното право – най-малката група

· субекти на МО

· субекти на сигурността

Субектите на международното право: първият и основен субект е държавата. Тя е с първична международна правосубектност и е с пълния кръг от правомощия, които характеризират международната правосубектност. Освен държавата субект на международното публично право са международните организации. Те имат договорна правосубектност, в смисъл, тяхната международна правосубектност произтича от международния договор, който държавите са сключили и с който са създали съответните организации. Субекти на международното право са и нациите, борещи се за национално освобождение. Спорен е въпросът дали отделните физически лица са субекти на международното право. Приема се, че са възможни случаи, когато и отделните индивиди могат да станат субекти на международното право.
Субектите на МО са всички субекти на международното право + физическите лица,субекти могат да бъдат не само международни организации, но и неправителствени организации. Субекти на МО могат да бъдат и ДНК – това са транснационалните корпорации.
Субектите на международната сигурност е най-широкото понятие. Това са всички субекти на МО + международната общност като цяло. 

Някои изследователи в МО говорят също така за форуми и равнища на сигурността. Има различни възгледи. Приема се, че формите на сигурността са 2:
· индивидуална сигурност – говорим за сигурността на всяка отделна държава;
· колективна сигурност.

Има възглед за 3 равнища на сигурността:

· националното – тук говорим за национална сигурност, която като форма е индивидуална;
· равнището на регионалната сигурност – според този възглед регионалната сигурност съответства на формата колективна;
· равнището на цялата международна общност – тук говорим за глобална, универсална сигурност.
В теорията на сигурността са въведени понятията “безопасност” и „гарантирана надеждност”. В ТМО се приема, че тези 2 понятия са 2 различни състояния на международната сигурност, т.е. идеята е, че безопасност и сигурност не са синоними, а просто сигурността обхваща безопасността.

Безопасност е състояние на сигурността, при което няма вероятност да възникнат заплахи за нея или ако има такава вероятност, тя е минимална. 

Под „гарантирана надеждност” се разбира състояние на сигурността, когато вероятност да възникнат заплахи има и дори такива заплахи са възникнали, но съответните субекти разполагат с достатъчно средства и потенциал да преодолеят заплахите и да се справят с тях. Тогава състоянието е „гарантирана надеждност”.

В теорията на сигурността се разграничава опасността за сигурността и заплахата за сигурността. При опасността надделява обективният елемент. Под опасност се разбира обективно развитие на МО. Заплахата се свързва със субективния елемент, тъй като в теорията за сигурността се счита, че заплахата за сигурността се свързва с поведението на другите участници, защото те предприемат съответните действия, с които вредят на сигурността на другите. 
25. МЕЖДУНАРОДНИ КОНФЛИКТИ

Характерно за международните конфликти е, че когато се прави опит да се даде определение на това какво е международен конфликт, има различни определения, в зависимост от гледната точка.

Най-общото определение е, че под международен конфликт се разбира случаи на изостряне на отношенията между две държави и то крайно изостряне на отношенията между 2 държави или между групи държави, което изостряне на отношенията може да бъде породено и от вътрешни, радикални проблеми на държавите.

В ТМО се дава още едно определение, при което вече се използват строго понятия от теорията и това определение е следното: под международен конфликт се разбира отклонение от нормалното функциониране на системата, което отклонение е породено от вътрешни за системата причини поради нарушаване на равновесието в системата между различните структурни равнища.
В ТМО се говори за система на международните отношения. Под система на МО се разбира, че МО не са един хаос от връзки между държавите, а че МО образуват система. В МО можем да откроим участниците в системата. Тези участници в системата теорията нарича „елементи на системата”. Отношенията между участниците и елементите се подчиняват на някакви зависимости.
Структура на системата. Под структура на системата теорията разбира начина, по който са организирани елементите в системата, т.е. начинът, по който отделните участници в МО си взаимодействат. 
Структурни равнища. В ТМО се говори за равнища или подсистеми. 
Подсистемите могат да бъдат обособени от гледна точка на участниците. От гледна точка на участниците приемаме, че най-голямата система, която може да съществува, е глобалната система на МО. В рамките на тази система има организации на държави. Ако глобалната система са всички участници в МО, подсистемата е само част от участниците. Най-малката възможна подсистема в МО е държавата. Двустранните отношения са най-малкият елемент в системата. 
Подсистемите могат да бъдат и от гледна точка характера на отношенията, предмета на отношенията. Напр. отношенията могат да бъдат политически, икономически, културни, религиозни. Всеки един от тези видове отношения може да бъде подсистема. Така имаме равнище или подсистема на политически отношения и т.н.
Определение за международен конфликт – отклонение, породено от вътрешно-системни причини, т.е. причините за конфликта се дължат на събития, случващи се в МО.Отклонение от нормалното, обичайното развитие на МО, което обичайно развитие на МО предполага спазване на нормите, неупотреба на сила и т.н. 
Теорията на външната политика под „международен конфликт” разбира остро противопоставяне между външнополитическите интереси на държавите.
Международният конфликт представлява политическо отношение между 2 или повече страни, между 2 или повече участника в МО, в основата на което лежи противоречие. Противоречието може да е от всякакво естество – политическо, икономическо, религиозно. Това политическо отношение между участниците възпроизвежда в остра форма противоречието, което е в основата.
Понятията „международен конфликт” и „международна криза” не са тъждествени. Разликата е, че международната криза е просто фаза от развитието на един конфликт. Тя е най-острата фаза в развитието на конфликта. 

В МО най-често до конфликт водят противоречия от икономическата област. Това не изчерпва източника на противоречия. На практика, източник на международен конфликт могат да бъдат противоречия могат да бъдат противоречия от всякакво естество. 

В новата система на МО зачестяват конфликтите, които са на етническа основа. По времето на Студената война източникът за локалните конфликти навсякъде по света и бил основно от идеологическо естество. 

Структура на международен конфликт. Имат се предвид 3 елемента на тази структура:

1. кои участниците в него

2. какви са причините за конфликта, какви са историческите корени на конфликта

3. непросредственият повод
Участниците в един конфликт могат да бъдат непосредствени, косвени,съюзнци.

Най-често причините за корените на един международен конфликт са крайни, традиционно съществуващи. Могат да се проследят за един значителен период назад във времето, тъй като е възможно за един международен конфликт да имаме по-краткотрайни, по-нови предпоставки.
Ресурсите, с които разполагат участниците в един международен конфликт. Ресурсите на участниците в един конфликт могат да бъдат няколко вида.

1. материални

2. идеологически

3. пполитически

4. военни

Под материални ресурси се разбира съответната държава с какви природни ресурси разполага, т.е. с какви полезни изкопаеми и оттук каква е степента на развитие на производството в тази държава.

Военният ресурс се свързва с оръжието, което притежава участника, но и не само неговото количество, но и качество, с това какъв вид оръжие притежава. 

Идеологическият ресурс – под него се разбира доколко е единна нацията на дадената държава, равнището на единство на нацията.

Политическите ресурси биват вътрешно- и външнополитически. 
Вътрешнополитическият се свързва с характера на режима и характера на ресурса й, свързва се и с това доколко самите хора в една държава подкрепят съществуващия режим. Към него спадат и държавническите качества на управляващите в тази държава. 
Външнополитическите ресурси се свързват с това дали съответната държава участва в някакви коалиции и военно-политически блокове, каква е ролята й в тези коалиции. Външнополитическият ресурс се свързва и с това доколко даденият участник има подкрепата на другите участници в МО и на съюзниците си в международния конфликт. Външнополитическият ресурс се свързва и с това дали другият участник в конфликта е част от някаква коалиция.
Преценката доколко претенциите на участниците в конфликта съответстват на нормите на международното право. 
Основните видове международни конфликти. Руски учени смятат, че можем да говорим за 11 фази на ескалация на конфликта:

· разногласия

· търкания

· напрежение

· спор

· инцидент

· стълкновение

· репресалии – това е вид ответна мярка. Една държава прави нещо, другите държави имат право на реакция. Репресалиите винаги са в отговор на някакво правонарушение. Те биха били незаконни, ако не бяха в отговор на международно правонарушение. 

· военна демонстрация

· ограничена локална война

· широка локална война

· Световна война

Хенри Кан – той разработва труда „Ескалацията”. Там говори за 44 вида международен конфликт или фази на ескалацията, като последната 44-та фаза е Световна ядрена война. 

Самият устав на ООН ни дава идея за това кои са основните видове от правна гледна точка, от гледна точка на правото на ООН. Самият устав на ООН използва термина „спор”, а не „международен конфликт”. Видовете спорове според устава и според правото на ООН:

· най-ниското ниво – спорове между различни държави, които не заплашват международния мир и сигурност. 

· спорове, продължаването на които и интензивността на които вече заплашват международния мир и сигурност. При този вид спорове Съветът за сигурност започва да се намесва, първо, като дава препоръки на участниците в конфликта за това как да го разрешат.
· заплахите за мира

· нарушенията на мира

· актовете на агресия. 

При последните 3 случая Съветът за сигурност на ООН е този, който действа.

Фазите в развитието на един международен конфликт – 6

1. фазата, в рамките на която се оформят политическите отношения на противоречие.
2. фазата, в която всеки от участниците в конфликта определя целите си, които ще преследва в конфликта; стратегията, която ще прилага.

3. когато в конфликта вече се въвличат и трети за конфликта страни. При нея вече в конфликта се въвличат други държави, международни организации, военно-политически съюзи, фазата, в която всеки от участниците си задейства съюзниците.
4. когато се оформя и възниква международна криза, като в рамките на 4-тата фаза имаме крайно изостряне на конфликта, но той все още остава в рамките на политическите отношения.
5. появата на военния фактор. В рамките на тази фаза се правят демонстрации на военната сила, с която разполагат участниците.
6. фазата на международния военен конфликт.
26. РАЗРЕШАВАНЕ НА МЕЖДУНАРОДНИТЕ КОНФЛИКТИ
Разрешаването на международните конфликти се свързва с едно понятие, което е навлязло трайно в ТМО, а именно „управлението на кризи”. Конфликтологията дава определение за това какво се разбира под „управление на кризи”. Под „управление на кризи” се разбира система или съвкупност от дейности, които могат да са от всякакъв характер. Това означава дейности, които са от дипломатически, политически, икономически, военен и хуманитеране характер, като целта на всички тези дейности е да се установи контрол върху конфликта и след като се установи контрол върху конфликта идеята е този, който управлява конфликта да го насочи в желаната от него посока. Обикновено желаната от него посока е разрешаването. При „управлението на кризи” има намеса на трети страни, които могат да бъдат държави, но основно са международни организации. Те предприемат всички тези действия, за да контролират и насочат конфликта по посока на неговото разрешаване. 
„Управлението на кризи” включва няколко елемента. Действията, които могат да се предприемат при управлението на кризи можем да отнесем към 4 категории:

1. предотвратяване (превенцията на конфликта). Превенцията включва всички възможни дейности, които варират от дипломатически акции и стигат до разполагане на войски. Целта е да се пречи на това зараждащият се конфликт да избухне.Примери за превенция са: инициативи за преговори, дипломатически сондажи, инициативи на трети страни за преговори между тези, между които е противоречието, международни комисии за установяване на фактите или за извършване на инспекции на място, инициативите, опитите да се проведат консултации и т.н. Дейностите за превенция могат да са от най-различен характер.
2. установяване на мира. Като синоним се използва понятието „умиротворяване”. Тази фаза е peace-making. При умиротворяването конфликтът вече е започнал и умиротворяването като елемент от управлението на кризи предполага действия, които могат да бъдат както с мирни, така и с военни средства. Това са действия за прекратяване на вече започналия конфликт. И мирните, и военните средства са предвидени в устава на ООН. Мирните средства за умиротворяване са: мерките, които са предвидени в чл. 33, гл. 6 на Устава на ООН. Това са мерки за решаване на споровете, които включват посредничество, преговори, международни анкети, помирения, помирителни процедури и съдебно или арбитражно уреждане на спора. Мерките, предвидени в чл. 33 се предприемат от страните по спора. Това е последната възможност, която се дава на самите участници в спора сами да разрешат конфликта помежду си. На този етап Съветът за сигурност на ООН може да препоръча на страните в конфликта прибягването до някои от тези мерки, предвидени в чл. 33. Самите мерки не ги предприема още Съветът за сигурност, а страните по спора. Мирните средства включват още мерките по гл. 7, чл. 41. Мерките по гл.7, чл.41 вече ги предприема Съветът за сигурност. Ако страните в конфликта не са успели да го разрешат, включително и след прилагане на чл.33, в следващата стъпка Съветът за сигурност се опитва да разреши конфликта, приемайки той мерки. Мерките по чл. 41 се наричат „мерки, несвързани с употреба на въоръжена сила”. Тези мерки могат да се изразят в прекъсване (частично или пълно) на дипломатически отношения с участници в конфликта, на икономически отношения. Тези мерки предвиждат и частично или пълно прекъсване на всякакви комуникационни връзки от всякакво естество. Умиротворяването може да се извършва с военни средства. Тези военни средства също са предвидени в Устава и се предприемат отново от Съвета за сигурност, като за да ги предприеме и използва, Съветът за сигурност се опира на гл. 7, чл. 42. Чл. 42 е правната фаза на мерките, които са свързани с употреба на въоръжена сила. Тези мерки включват военни демонстрации, блокади, за да се стигне до действия със сухопътни, въздушни и военоморски сили на ООН. Това е крайната мярка, която може да се предприеме. ООН не разполага с армия, а когато се наложи изпращането на въоръжени сили ООН се обръща за целта към държавите-челнки, които прецени и те предоставят на организацията въоръжени контингенти. Така че ООН действа посредством национални въоръжени контингенти, които обаче се приемат за действащи от името на ООН и под негова егида. Когато умиротворяването се осъществява с военни средства, имаме нов термин – „налагане на мира”. Това е умиротворяване с военни средства, нарича се peace-enforcement. Налагането на мира се осъществява без съгласието на участниците в международния конфликт. Съветът за сигурност не се интересува от това, тъй като има по Устав изключителното правомощие при агресия да предприеме съответните мерки. 
3. мироопазване (поддържане на реда). Нарича се peace-keeping. То се осъществява от т.нар. „сини каски” на ООН. Те са мироопазващите сили на ООН. Основното е, че съставът, функциите, мандатът на „сините каски” не произтича пряко от самия Устав на ООН. Мироопазващите операции, които ООН извършва, не са предвидени в самия Устав. Тези операции са регламентирани по-късно с резолюция. Peace-keeping - Присъствие в зоната на конфликта на представители на ООН („сини каски”), може да е свързан с присъствие и с представители на други между народни организации (НАТО, ОСЕ). Когато peace-keeping-ът се осъществява от представители на регионални организации, това става след съгласуване със Съвета за сигурност. Peace-keeping-ът се свързва с присъствие в регионите на конфликта на полицейски части, военни наблюдатели, хуманитарни части. Всички те се грижат за поддържавнето на мира. Мироопазването става със съгласието на заинтересованите страни, включително и със съгласието на непосредствените участници.
4. изграждане на мира.  То се нарича peace-building. Това означава действия, които се предприемат след приключването на конфликта. След приключването му се предприемат действия, чиято цел е да не се допусне връщане към конфликта, повторно разразяване на конфликта. Изграждането на мира може да се изрази чрез разоръжаване на участниците в конфликта, оказване на помощ за репатриране на бежанци или оказване на помощ да се организират избори, за да се излъчи ново правителство. 
3. ГЛОБАЛИЗАЦИЯ НА МЕЖДУНАРОДНАТА СРЕДА

Глобализацията е понятие, което използват всички обществени науки. В ТМО има различни трактовки за това какво представлява глобализацията.

Една от възможните трактовки на глобализацията е тази на реалистите. Когато се занимават с процесите на глобализация, реалистите я разбират като сблъсък на цивилизациите, в резултат на койта побеждават западните ценности, Запада, начело със САЩ, които вече започват да разпространяват своите виждания за МО. Реалистите разбират глобализацията като свръх разпространение на една най-могъща глобална сила. 

Другата трактовка на глобализацията е на неолибералистите. Те разбират глобализацията като край на историята. Неолибералистите отново свързват глобализацията с окончателната победа на западните ценности. Неолибералистите свързват глобализацията с широко, повсеместно разпространение в отношенията между държавите на нормите на международното право.
Третата трактовка е на неомарксистите. Тя коренно се различава от предните 2, тъй като неомарксистите разбират процеса на глобализация като стремежа на монополния капитал и на американския империализъм за окончателно закрепване в света на неравенството.
Това са просто трактовки на различните школи.

В ТМО са правени опити да се дадат конкретни определения за това какво е глобализация. 

Един френски учен - международник – Франсоа Де Фарж дава едно такова определение за глобализацията. Според него глобализацията е процес, който обхваща действията на абсолютно всички актьори на международната сцена, както държавите, така и организициите, така и отделните индивиди. 
Американският учен – системник – Джеймс Розенау е представител на американското управление на системния подход. Според него под процес на глобализация трябва да се разбира цялата съвкупност от взаимодействия между участниците в МО, която съвкупност от взаимодействия има потенциала да се разпространи неограничено, докато накрая обхване целия свят и която има потенциала много лесно да преодолява юрисдикциите. 
Други изследователи на МО свързват глобализацията с международните правила и под глобализация разбират повсеместна унификация на правилата на международната политика и МИО, повсеместна информираност и установяване на глобални комуникационни мрежи. 

Трябва да разграничим понятието за глобализация от няколко други понятия, които също се използват в ТМО. Те са сродни, но различни понятия. Тези понятия са 3: 
1.Трябва да различаваме глобализацията от взаимозависимостта, като под взаимозависимост разбира обвързването между отделните участници в МО, между отделните държави. Взаимозависимостта обаче има следната особеност: тя обикновено предполага и изисква държавите да си сътрудничат помежду си, за да могат да контролират тази взаимозависимост. Взаимодействията могат да бъдат от всякакво естество. Взаимозависимостта се свързва с тях. 
2. Транснационализъм трябва да се различава от глобализация. Транснационализмът по своето съдържание е явление, което много прилича на взаимозависимостта, но разликата между двете е, че при взаимозависимостта държавите все още могат да контролират процесите. При транснационализма връзките между различните участници са толкова много, че те вече се изплъзват от контрола на отделните държави. При него държавите се обвързват, сътрудничат, но нещата са на по-висок мащаб – връзките са много повече и държавите не могат да управляват тези потоци. При транснационализма вече става въпрос за наличието на множество, най-разнообразни потоци на обмен между различните участници. Тези потоци могат да бъдат от информация, услуги, капитали, хора.  При транснационализма се откроява ролята на участници извън държавите в МО. Така вече при транснационализма може да се говори за значението на международни финансови корпорации, мултинационални фирми, международни неправителствени организации, ролята на криминални и мафиотски структури, които изграждат свои мрежи, обединяващи множество държави, които така се разрастват, че вече са извън контрола на държавите. Говори се дори за ролята на международния тероризъм. 
3. Мондиализъм също се различава от глобализация. Някои изследователи на МО считат, че мондиализъм и глобализация са синоними (мондиализъм – френски вариант, глобализация – английски вариант).  Според друго разбиране мондиализмът е последната фаза преди глобализацията. Според вторият възглед мондиализмът е понятие, което отразява процесите в сферите на социалния живот, в сферите на културния живот, на потреблението, докато глобализацията е свързвана преди всичко с икономическите промени в системата на МО. Този втори възглед вече възприема глобализацията като последната, крайната, най-висшата фаза на мондиализма. 
4. СТРУКТУРНИ КОНФИГУРАЦИИ НА СИСТЕМАТА
Структурна конфигурация е тип система в МО, различните видове международни модели. Има многобройни класификации на теоретичните модели на системата на МО. 
Една от тези класификации е според пространствено-географските характеристики на структурната конфигурация имаме следните видове системи:
· глобална система – тя се състои от регионалните подсистеми

· регионална система – тя може да включва субрегионални системи. Пример за субрегионална система е арабска, близкоизточна. 

Друга класификация на видовете системи дава Стенли Хофман. Той ги дели на:

· стабилни

· нестабилни – нарича ги революционни системи. 

Впоследствие на основата на тази класификация той дава още една класификация на видовете системи:
· конфликтни системи

· системи на сътрудничество

Връзката е, че на стабилните съответстват системите на сътрудничество, на нестабилните – системите на конфликт.

Друга класификация е според критерия доколко и как системата си взаимодейства с външната среда:
· открита система

· закрита система

· автономна 

· хаотична

Откритата система е реално образувание. Повечето подсистеми са открити. Открита система има в теорията, и в практиката. Под открита система се предполага, че системата си взаимодейства с външната среда, но системата има стабилна структура, достатъчно стабилна, за да не позволява външната среда да й влияе до степен да я промени или разруши. 

Закритата система остава преди всичко на теория. При нея се предполага, че няма взаимодействия с външната среда. Това би означавало една държава да се изолира до такава степен, че да не общува с никоя друга – напр. Албания в миналото. 

Автономната система е система, която си взаимодейства с външната среда. Тя е с много здрава структура и взаимодействайки си запазва своята индивидуалност. Не позволява на външната среда да я промени. 

Хаотичната система предполага система, която е подвластна и на най-малките изменения в международната среда. Не е особено стабилна, няма стабилна структура и затова най-малкото изменение във външната среда й влияе.

Следващата класификация на типовете структурни конфигурации е на политическите реалисти. Те делят системата на МО на 4 вида. Според тях имаме:

· биполярен модел

· мултиполярна структурна конфигурация

· равновесна

· имперска

Следваща класификация е на Мортън Каплън. Той е системник. Разграничава следните структурни конфигурации:

· баланс на силата

· свободна биполярна система – под това разбира Студената война.
Тези 2 модела са исторически съществували. Останалите са само на теория все още. Другите структурни конфигурации по неговата класификация са:

· йерархична система – тя според него е модел, при който начело на системата стои една държава или един блок от държави. Според него такава йерархична система може да бъде в равна степен демократична и авторитарна.

· универсална система – според него е система, в която водещата роля ще играе един универсално действащ участник, защото такъв трябва да е глобална международна организация. 

· отслабена биполярна система – под това разбира едни международни отношения, в които всички държави в света ще се групират в 2 блока. Тя е много неустойчива. 
· система на единното вето – под единно вето се разбира притежаването на ядрено оръжие. Под система на единно вето Каплън разбира един модел на МО, в който масово държавите в света ще разплогат с ядрено оръжие и модел, в който международната политика ще се развива съобразно този фактор – притежаването на ядрено оръжие. 

Класификацията на Никълсън. Тя е според критерия йерархичност и взаимодействие на участниците в МО.Според този критерий Никълсън говори за:

- напълно йерархична система

- система на пълното взаимодейстивие

- проста реалистична система

- смесена система
Напълно йерархична система.

Система на пълното взаимодействие.

Проста реалистична система.

Смесена система.

